Mambali barang jo hasil wak manabuang mabuek kapuasan tasandiri bagi diri wak. Nan biasonyo wak mamintak ka urang gaek, kini wak mambali suatu barang jo hasil karajo kareh wak. Salain kapuehan tasandiri, barang nan wak bali jo usaho wak manabuang surang candaruang akan labiah wak jago dan sayang-sayang, hahaha karano wak tau baa payahnyo mangumpuan pitih untuak itu, sampai manahan salero, rela indak balanjo sapulang karajo, atau manahan kabutuahan-kabutuahan lainnyo supayo barang nan ka wak bali itu tacapai. Bantuak nan den lakuan 3 tahun tarakhir ko, den sanang bana akhianyo HP nan den nio tabali karano hasil manabuang den salamo 3 tahun terkahir.


Disuntik marupokan hal nan ditakuti dek banyak urang di dunia ko. Suntik marupokan metode mamasuakkan cairan tubuah antah itu ubek, vitamin, atau booster ka dalam tubuah manusia. Suntik dilakukan dengan manggunokan alat barupo jarum. Jarum nan digunokan untuak manyuntik adolah jarum hipodermik atau jarum suntik. Sacaro umum, jarum hipodermik dikenal sabagai jarum nan biaso digunokan untuak mamasuakkan zat cairan ka dalam tubuah manusia. Salain itu jarum iko digunokan juo untuak maambiak sampel zat cair dari dalam tubuah. Kamudian alat nan digunokan untuak manyuntik biasonyo hanyo dipakai sakali sajo. Jadi, satiok urang nan akan disuntik akan mandapekkan alat nan babeda jo urang lain.


Emang biaso bana kalau anak kosan lupo jo apo nan inyo makan dan latak sambarangan. Maya pernah lupo kalau pernah mambali seblak dan indak abih, rancano nio dimakan baliak tapi malah talatak se sampai bahari-hari. Baru sadar maya kalau ado makanan yang alun inyo buang, pas dicaliak ondeh makanan tu alah busuak. Bantuak seblak tu alah mode karupuak bakuah, warnonyo pucek, alah bajamur atehnyo saketek, baun nyo masam bana. Ondeh jajok bana mancaliak makanan busuak di kosan inyo surang. Lupo bana maya kalau ado seblak yang inyo latak di mangkok. Pas baun nyo indak lamak baru sadar kalau ado seblak nan alun di buang.


Hiduik surang tu emang payah, apolai kalau ndak tabiaso. Macam si Lani, sajak ketek sampai SMA inyo tingga jo urang gaek dan adiak-adiaknyo. Tapi karno inyo dapek kuliah di pulau lain, inyo harus bapisah jo keluarganyo dan iduik surang. Hari patamo di kosan Lani manangih karno taragak jo keluarga nyo di kampuang. Inyo maraso kosannyo langang bana karno sabalunnyo satiok pulang sakolah pasti ado apa, ama, dan adiak-adiaknyo. Kini satiok pulang ka kosan cuman nampak kosan langang ndak ado urang. Lani suko kasepian malam-malam karno surang se di kamar. Saking taragaknyo jo rumah, Lani pernah manelpon ama nyo sambia manangih-nangih nio pulang.


Dampak sarok tahadap masyarakat. Bagi kasehatan, lokasi dan pangalolaan sarok nan kurang mamadai (oambuangan sarok nan indak takontrol) marupokan tampek nan cocok bagi babarapo organisme dan manarik bagi babagai binatang bantuak langau, kacoak, dan mancik nan dapek manimbuakan panyakik. Potensi bahayo kasehatan ditimbuakan dek sarok adolah panyakik diare, kolera, tifus manyebar dangan capek karano virus barasal dari sarok dangan pangalolahan indak tapek dapek bacampua aia minum. Panyakik jamur nan dapek manyebar misalnyo jamur kulik. Panyakik nan dapek manyebar malalui rantai makanan. Salah satu contohnyo adolah suatu panyakik nan dijangkik an dek caciang pita (taenia). Caciang ko sabalumnyo masuak dalam pancernaan binatang taranak malalui makanan atau sarok.


Mancaliak muntah tantunyo adolah suatu hal nan sangaik manjijikkan untuak sabagian urang. Bahkan indak jarang mancaliak urang muntah dapek mambuek kito manjadi mual. Ado babarapo hal nan mambuek kito maraso mual katiko mancaliak muntah. Katiko kito mancaliak muntah, kito akan maraso jijik. Jijik ikolah nan mambuek kito manjadi mual hinggo akhianyo muntah. Hal iko tajadi karano tubuah kito dapek marespon suatu hal nan mambahayokan tubuah kito. Hal iko juolah nan tajadi katiko kito mancaliak muntah. Utak kito akan marespon muntah sabagai sasuatu nan babahayo untuak tubuah. Utak akan manganggap muntah sabagai racun dan hal-hal nan manjijikan lainnyo sahinggo akan mambarikan koordinasi kapado tubuah untuak mambuek tindakan seperti muntah.


Pagi tadi ambo dapek kaba kalau adiak ambo dilarian ka rumah sakik Yos Sudarso karano mangalami sakik paruik nan hebat. Sangkiang sakinyo paruik adiak ambo saluruah tubuahnyo mamucek dan badannyo bakaluak-kaluak dek manahan sakik. Jujur saat pertamo mandanga kaba tu ambo cameh bana. Ndak kuek manahan tangih. Apolai pas mandanga kaba adiak ambo di diagnosis mangidap panyakik usus buntu sahinggo ususnyo tu harus di potong dengan jalan operasi. Ndak ado jalan salain itu. Ndak tabayang katiko adiak ambo nan baru baumua 5 tahun harus manjalani operasi saurang diri tanpa dikawanan dek sia-sia salain tim medis. Mudah-mudahan operasinyo bajalan lancar sahinggo raso cameh ambo ko bisa hilang.


katiko ado penampakan hantu ado beberapa hal nan haruih kita lakuan agar  makhluk tasabuik indak mangganggu lebih jauh lagi. Partamo,  Meminta perlindungan kapado  Tuhan Yang Maha Esa jo mambacakan doa untuak mangusir makhluk  halus tasabuik. Kaduo,  indak mangucapkan kata-kata kasar nan akan mambuek suasana manjadi lebih mancekam lagi.  ,Ketiga,  indak manunjukkan  rasa takut dan rasa lemah karano derajat makhluk tasabuik lebih rendah daripada manusia. Kaampek,  indak mangucapkan kata-kata sombong atau  merendahkan keberadaan makhluk tasabuik dan mamancing mereka untuak barbuek lebih jauh lagi karano perbuekan nan dilakuan tasabuik bisa saja lebih fatal dari sebelumnyo. Katiko mancaliak penampakan hantu sebaiknyo kita manjauh dari tampek tasabuik dan pergi ka tampek nan lebih ramai.


Baruntuang bana tetangga ambo sabalah rumah. Tetangga ambo berhasil mamanangkan undian dengan hadiah utamo naiak haji. Katiko banyak urang nan harus rela mangantri batahun-tahun untuak dapek barangkek haji tetangga ambo langsuang bisa naiak haji tahun muko dengan jalur khusus. Manuruik ambo, tetangga ambo mandapek an nikmat saroman ko dari tuhan karano salamo hiduiknyo memang suko manolong urang nan kasusahan walaupun keadaan ekonominyo ndak mencukupi untuak kebutuhan pribadinyo sahari-hari. Mungkin lah jalannyo lewat undian sahinggo nyo  bisa mainjakkan kakinyo ka tanah suci, Mekkah, nan banyak diidam-idamkan dan di rindukan dek umat Islam. Semoga perjalanannyo bisuak dilancarkan dan katiko pulang manjadi haji nan mabrur. Amiin.


Rumah nan ditingga dalam jangko waktu nan lamo biasonyo akan manjadi saurang nyamuk sarato sarangga lainnyo nan manjadikan rumah tasabuik manjadi kotor.  sarangga takah nyamuk biasonyo akan barkembang biak jo cepat tergantung bagaimano kondisi lingkungan sarato cuaca di daerah tasabuik. sacaro umum nyamuk biasonyo akan barkembang sampai 2 minggu dan dapek bartahan salamo babarapo bulan tergantung bagaimano jenis nyamuk nan ado di rumah tasabuik. Banyaknyo sarangga nan ado dalam rumah akan mangganggu kesehatan sarato kenyamanan katiko rumah tasabuik  ditampeki kambali.  mako dari itu penting untuak mamastikan bahwa rumah ditingga dalam keadaan nan barsih dan indak mambiarkan adanyo genangan air nan dapek manjadi tampek nyamuk dapek barkembang biak.


Tadi pagi ambo nio ka pasa samo amak ambo, ambo baok onda lengkap, pakai sim samo stnk, ndak lupo ambo pakai helm pas di parkiran pasa kironyo helm amak ambo ilang, ndak tau kama painyo do, di tanyo samo tukang parkir kecek e ndak tau, tapaso lah kami pakai helm ciek se, pas di lampu merah kironyo nampak dek polisi, di panggia nyo kami, padahal kami lah manyuruak nyuruak di sabaliak oto tapi kironyo masih nampak.,di baoknyo kami ka pos jaga, pengendara nan lain lah galak galak caliak kami kanai tangkok, malu rasonyo. lah kami cubo manjalehan ka polisi ndak di tarimo alasan kami do, padahal kan bisa se agiah keringanan hukuman, tapi namonyo hukum harus di tegakkan, amak ambo di suruah pulang naiak ojek, ambo naiak motor surang ka rumah, amak ambo naiak ojek pulang, kok tau ka mode ko ancak dari pasa lai naiak ojeknyo.


Salamo jadi mahasiswa banyak pengalaman nan ndak talupoan. Salah satunyo katiko ambo ikuik aksi damai ka bundaran HI. Disinan pertamo kalinyo ambo ikuik aksi nan sabana-bana aksi. Biasonyo hanyo simulasi nan diadokan di kampus. Dari aksi tu ambo bisa mengerti apo makna dari perjuangan mahasiswa dan apo arti kekompakan. Disitu kami berperan untuak memperjuangkan aspirasi dari kawan-kawan mahasiswa terhadap suatu kebijakan. Manuruik ambo, kok bisuak kalian jadi mahasiswa cubolah melakukan sesuatu nan bisa kalian ingek di maso tuo nanti. Mungkin bisa saroman nan ambo lakukan atau dengan caro lainnyo yang bisa baguno bagi masyarakaik banyak. Mambuek suatu perubahan nan baik tu sangat manyanangkan.


Banyak urang pado akhirnyo paniang karano maikuik an gaya hiduik jaman kini. Urang ba hp iphone 14 awak nio lo. Urang ba rumah rancak awak nio lo. Apo lai samanjak kini banyak pembayaran-pembayaran kudian. Misalnyo pay later, shopee pay later, go pay later, dan lain-lain. Katiko lah ndak takao mambayia utang nan lah talampau gadang baru paniang. Namuah salang kian kamari. Bahkan kalau ado nan ba utang lewat pinjo alias pinjaman online kok ndak takao mambayia nyo buek malu namo wak ka sado kontak nan ado di hp. Mako dari itu caro nan paliang ampuah untuak tahinda dari hal-hal saroman ko adolah dengan maukua pendapatan awak jo pengeluaran. Jan gadang lo pasak dari pado tiang. Abis tu, bali apo nan awak butuahan, bukan nan awak nio karano nafsu manusia tu memang gadang sahinggo ndak paralu sado nyo wak turuik an.


Ranang marupokan hal yang manyanangan sabananyo, tapi indak untuak sabagian urang yang takuik jo aia. Padohal ranang bisa dilakuan dek siapo se nio itu balita, anak-anak maupun urang gadang. Tantu kalau untuak anak-anak ado latihan khusus dan palatiah nyo juo. Anak yang indak bisa baranang akan takuik ka kolam ranang untuak patamo kalinyo, kareno inyo akan maraso seperti tanggalam. Padohal ranang adolah olahraga atau aktifitas yang manyihaik an juo bagi tubuah awak. Untuak itu marilah sajak dini awak ajaan ka anak-anak awak untuak baranang. Jan sampai malah manakuik-nakuik an inyo tentang aia. Biasonyo amak-amak yang mudah mangecek kalau jan main di aia kareno takuik tanggalam.


Beberapa minggu ko hati ambo sadang babungo-bungo karano ambo sadang dakek jo salah seorang kawan ambo di kampus, namonyo Riko. Riko. Hingga di suatu hari, disaat ambo sadang makan di kantin jo konco arek ambo si Nani, tibo-tibo ambo didatangi jo beberapa urang padusi nan salah satu dari padusi-padusi tu mangaku sabagai mantan pacar si Riko. Ambo disuruah dek padusi tu untuak manjauahan si Riko karano nyo maraso si Riko punyo nyo saurang. Sampai-sampai nyo maancam akan maagiah pelajaran kalau sampai ambo tetap basikareh bahubuangan jo si Riko. Ambo nan ndak tau apo-apo ko cuma bisa ma iyo an kecek paja tu karano tampangnyo ngeri bana. Bantuaknyo sarupo tampang-tampang urang ambon sahinggo raso-raso ka dicakiak se dek paja tu. Samanjak tu ambo ndak pernah maladeni chat si Riko.


Satiok urang pasti akan marasoan dan mandapek giliran dipanggia jo nan maha kuaso. Alun awak nan pai mangko urang tadakek awak nan pai duluan. Latia pun pernah barado di posisi paliang manyadiahkan dalam hiduik, tapi inyo alah manarimo kenyatoan paik itu. Latia manjadi urang nan labiah tegar dan manjadi motivasi juo bagi kawan-kawan inyo yang ditingga pai juo jo urang nan tasayang bantuak latia. Latian salalu mangecek an, Jan tarlalu dalam meratapi mereka nan awak paralu lakukan kini menjadi apo nan urang nan awak sayang inginkan. Pasti mereka nan alah maningga ndak nio mancaliak awak salalu manangih, jadi samangaik lai dan rubahlah kahiduik an awak kini manjadi labiah elok.


katiko sadang barada di keramaian Lisa nan telah barjanji untuak ketemuan jo Andi itu tibo-tibo saja barteriak dan mamanggil nama Andi dari kejauhan karano inyo maraso bahwa urang nan saat iko inyo lihat dari kejauhan itu marupokan urang nan inyo tunggu. Jo langkah cepat serta ekspresi nan semangat Lisa barjalan manuju urang nan inyo Panggil tadi. Namun katiko Lisa alah barada di dakek urang tasabuik  nan kelihatan takah sadang manunggu sambil  mamperhatikan sekitar jo manoleh ka kanan dan ka kiri. Namun katiko langkahnyo alah mandakek,  bisa baru manyadari bahwa inyo telah salah panggil  urang karano  laki-laki nan inyo panggil Andi tadi tanyata bukan urang nan inyo tunggu. Karano malu bisa langsung mamutuihkan untuak manjauh dan manyembunyikan dirinyo di antara urang-urang nan barlalu-lalang.


Barang nan berhargo bagi awak adolah hal yang harus ado di tampek ambo jan sampai hilang. Manamukan barang nan berharga walaupun awak bisa mambali nan baru manuruik ambo beda rasonyo dan beda maknanyo. Karena itulah ambo sanang bana waktu barang nan berharga bagi ambo nampak dan bisa ditamuan. Kehilangan barang nan berhargo rasonyo ndak lamak do, taingek se taruih jo kenangan yang ado dari barang nan hilang tu. Untuak itu ambo sanang bana kalau kahilangan sesuatu langsuang bisa ditemukan, apolai kalau ambo tanyo jo amak ambo atau urang lain yang mambantu mancari barang nan hilang tu. Itulah manuruik ambo beda makna dan rasonyo kalau harus mangganti barang berharga jo barang yang baru.


Patang pas dari liburan ka Lombok ambo sempat damam. Tapi cuma sahari. Dek ambo pikia cuma damam biaso dek akibaik kelelahan tu ambo ndak banyak pikia. Cuma minum ubek kadai di kostan, lalok, dan banyak-banyak minum aia putiah. Bisuaknyo langsuang sehat. Dek alah sehat tu ambo baaktivitas saroman biaso. Pai karajo paginyo tapi ternyato pas pulang karajo tibo-tibo badan ko mandamam lo liak. Malah badan ko rangkik-rangkik sahinggo ndak talok manga-manga. Dek surang di kostan ambo telpon lah kawan ambo nan ado di lantai ateh untuak mangawanan di kamar malam ko soalnyo badan taraso lamah bana. Tau-taunyo pas kawan tibo di kamar langsuang panik dek mancaliak ambo nan alah pucek pasi. Tanpa tunggu lamo-lamo langsuang ambo dibaok dek kawan ka rumah sakik tadakek. Setelah cek darah ruponyo ambo sakik dbd. Sadiah lah hati dek harus manyusahan urang sekitar untuak maurus ambo di rumah sakik.


Satiok partamuan acok nyo harus diakhiri oleh papisahan. Raso sakik papisahan ko labiah taraso kalau urang nan wak sayngi nan hrus bapisah jo wak, bisa jadi sahabat, pasangan, atau keluarga. Saat bapisah, wak akan manglami nan namonyo tahap kesedihan. Tahap patamo, manyangkal (denial) yaitu tahap dima wak ndak manarimo papisahan nan harus tajadi, wak batanyo-tanyo dek a wak harus bapisah atau ditinggaan. Tahap salanjuiknyo kamarahan (anger), yaitu tahap dima wak maraso berang jo kaadaan. Wak jadi manyalahan diri wak, atau urang lain ateh kamalangan nan wak rasoan. Salnjuiknyo tahap depresi, di tahap ko wak mulai barandai-andai kalau papisahan ndak akan tajadi kalau wak ndak malakuan kasalahan. Dan tahap akhir panrimoan, tahap dima wak mulai menerima papisahan nan tajadi, wak mulai badamai jo kaadaan.


Kalau ditanyo, siapo nan manjadi idola di dalam iduik, dipastian tiok urang punyo jawabannyo surang-surang. Latar balakang urang manyukoi idola nyo biaso maraso kagum atau manjadi inspirasi inyo untuak mangagumi karya yang dikaluan nyo. Idola nan kito tau banyak nan dari panyanyi, pamain film sampai artis-artis nan muncua di tipi. Hal-hal yang lua biasa nan indak pernah dicaliak dari yang lain manjadi kunci urang tu suko ka pada urang nan dilabelinyo sabagai idola iduik. Saking maindolakan uran tu, awak manjadi tabiaso mangikuik barita tantang kahidupan urang tu, akrya-karya nan baru kalua. Mancaliak nyo di layar tipi atau hp sajo alah sanang, apolagi kok sobok langsuang. Sobok langsuang idola na manjadi sumber kabahagiaan awak manjadi sasuatu nan baraso mimipi manjadi kanyataan.


Wawa adolah seorang guru di Sakolah Manangah Ateh yang tabilang masih manjadi guru mudo. Pas bana dihari ulang tahun nyo, inyo dikarajoan dan takajuik bana mandapek prank dari murid nyo. Caritonyo wakatau masuak ka lokal, bantuak lokal ko kacau bana bantuaknyo. Lokal ko alah rami, ado murid nan bacakak, yang padusi sajambak-jambak an nan laki-laki mamakai tangan, kursi jo meja alah tajungkia baliak. Indak lamo kemudian ado murid dari balakang yang mambawa kue. Ondeh takajuik bana tanyato inyo kanai prank. Tabawa suasana bana ambo, jadi selain takajuik pun wawa cameh karena murid nyo bacakak ado padusi samo padusi bagitupun sabaliaknyo.


Ambo ditarimo di salah satu paguruan tinggi negeri. Paguruan tinggi negeri nan manarimo ambo adolah paguruan tinggi negeri nan talatak di Makassar, yaitu Universitas Hasanadin. Katiko tau kalau ambo ditarimo di paguruan tinggi negeri ambo maraso sangaik sanang. Ambo loncek-loncek di kamar untuak marayokan kabarhasilan ambo itu. Bukan hanyo itu, ambo pun dibalian sapatu baru sabagai hadiah. Dan itu manambah kebahagiaan ambo. Salain itu ambo pun maraso sangaik sanang karano dengan ditarimonyo ambo di paguruan tinggj negeri itu artinyo ambo lah barhasil mambuek urang tuo ambo bangga. Baitu banyak kebahagiaan nan bisa kito rasokan katiko kito barhasil ditarimo di paguruan tinggi negeri. Kalian pasti nio juo kan marasokan kebahagian itu? Mangkonyo ayo belajar supayo kawan-kawan bisa lolos seleksi paguruan tinggi negeri.


Ibu Lisa manyuruhnyo untuak mambali sasuatu di kadai nan lataknyo cukuik jauh dari rumahnyo. Karano saat itu Lisa sadang sibuk dengan film nan inyo tonton,  inyo pun manolak untuak malakukan parintah urang tuonyo. Namun indak lamo kamudian Lisa mandanga amaknyo nan berang-berang dan mambanting pintu rumah. Lisa mancaliak urang tuonyo bajalan ka arah  lua  dan sontak sajo Lisa manghentikan kegiatannyo manonton film dan manyusul urang tuonyo. Inyo maraso sangek basalah karano alah malawan urang tuonyo dan indak manuruti parintahnyo. Namun urang tuonyo tetap mamberangi Lisa dan manyuruh Lisa untuak malanjutkan kegiatannyo manonton tadi. Lisa maraso sangek badoso karano alah mambuek amaknyo berang dan inyo pun langsuang mamintak maaf kapado urang tuonyo dan mambiarkan Lisa untuak mambali  barang di kadai tasabuik.


Masiah mangecek an tentang operasi jantuang. Operasi jantuang ko tamasuak operasi yang gadang dan baresiko juo. Urang yang harus malakuan operasi pasti akan katakuik an bana. Apolai apo yang mereka bayangan akan mampangaruhi pola pikia juo. Manuruik biller Katuo Departemen Neurologi di Loyola University Chicago, mangecek an pasien indak paralu takuik manjalani operasi jantuang, talapeh dari resikonyo yang bamacam, operasi jantuang umumnyo sangaik bamanfaaik dan manyalamaik an nyawo pangidapnyo. Untuak itu sabananyo hal yang wajar se kalau urang maraso takuik katiko nio operasi jantuang kareno babarapo akan ado resiko satelahnyo untuak babarapo saaik. Namun, labiah elok juo kalau baranian malakuan operasi untuak kasalamaik an.


Kaatiko hiduik surang ado hal-hal nan mambuek raso kesepian malando sacaro tibo-tibo. Salain itu, munculnyo stress nan indak tasalasaian dan manumpuak. Ado hal-hal nan paralu diperhatikan dan dipraktekan untuak menghindari stress berjangka panjang iko muncul apolai untuak urang nan hiduik surang di kota urang. Hal-hal barikuik yaitu mamahami sumber stress nan dapek dijelaskan dan ditulisan dalam sabuah catatan sahinggo jaleh apo nan sadang dipikiaan dan dikhawatiran. Kaduo, mamanjoan diri nan dapek barupo mambali makanan kasukaan, pai balanjo, pai jalan-jalan dan lain sabagainyo nan disuko sahinggo stress dapek tahadapi dengan kendali nan labiah baik lagi. Katigo, Lalok cukuik iko dapek mambuek tingkek produktifitas sasaurang naik. Kualitas lalok nan rancak mambuek stress dapek takendali. Hiduik surang bukan bararti dapek tahindar dari stress, hal iko dapek dirasoan dek siapopun, tapi satidaknyo hal-hal disampaian dapek bamanfaat dalam mangelola stress.


Tadapek babarapo caro mudah mambarasiahan kamar mandi agar bebas dari organisme babahayo, berikuik penjelasannyo. Pertamo siramkan cairan desinfektan pado lantai, dindiang, dan permukaan datar kamar mandi paliang indak saminggu sakali. Pambarasiahan ekstra dengan manggosol bagian permukaan bisa dilakukan sabulan sakali. Kemudian perhatian dudukan toilet karano mikroorganisme dapek tumbuah di dudukan toilet. Babarapo patogen bahkan bisa hiduik setelah diberi cairan klorin. Agar patogen batua-batua lenyap, gosok bagian dudukan toilet jo sabun dan desinfektan saminggu sakali. Biarkan cairan penghilang noda batahan 10 menit sabalum dibilas. Terakhir, gantilan tirai dengan rutin. Babarapo bagian kamar mandi yang lembab bisa jadi tampek favorit berkembang biaknyo jamur. Barasiahan bagian dindiang atau tirai kamar mandi dari jamur.


Anak punyo pikiran surang mengenai perpisahan nan tajadi antar urang gaeknyo. Anak-anak mambuek kesimpulan inyo surang nan mungkin nampak ndak masuak aka bagi urang dewasa, namun sangaik masuak aka di mto anak-anak. Dan kasalahan panafsiran itu taruih malakek dalam utak anak. Sabagai urang tuo wak harus manjalehan perpisahan nan tajadi bukan lah kaba buruak ka anak dan ikonadolah jalan terbaik nan harus dilalui. Anak suko manyalahan dirinyo surang karno perpisahan urang tuonyo. Urang tuo harus maagiah tau alasan dari perpisahan ko bukan lah karno si anak. Acoknyo urang yuo lupo akan hal iko. Salanjuiknyo urang tuo harus maagiah bimbingan emosi supayo emosi anak ndak tatahan atau emosi nan kalua ndak marugikan anak dan urang di sakita anak.


Anjia adolah hewan nan cukuik banyak di takuikan. Karano anjiang bisa barubah jadi ganeh dan mangaja kalau saandainyo awak indak kenal dan di nilai maancam anjiang tu. Mako anjiang akan mangaja dan manggigik awak. Anjiang ko bisa pulo jadi binatang nan setia dan jinak. Sahinggoo indak jadi bahayo dan bisa awak jadian kawan sedangkan. Nak kalau awak di kaja dek anjiang awak indak buliah lari tapi awak bisa duduak dan baancang ancang maambiak batu sahinggo anjiang tadi jadi takuk dan pai malarikan diri. Kalau awak di kaja anjiang dan kanai gigik awak harus langsuang mambasuak sampai barasiah supayo inyo indak inveksi.


Pado hari minggu kapatang Mira takajuik bana katiko kanai prank jo kawannyo. Kawannyo ko mangarajoan inyo pas baru pulang dari mangaji. Tibo-tibo se kecek urang tu adiak ambo dirumah tatimpo kayu, tu takajuik ambo. Langsuang se ambo balari ka rumah, pas dicaliak adiak ambo ko elok-elok se. Tanyato urang tu mangarajoan ambo dan sakatiko pas ambo kalua paga rumah. Urang-urang tu alah ado disitu dan malempa talua, gandum jo aia ka ambo. Kecek urang tu "prank" dan ado tulisan di karareh yang dipacik salah satu kawan ambo. Tulisan nyo salamaik ulang tahun untuak ambo. Bisa-bisa nyo kayak ko prank urang tu ka ambo.


Kotoran hewan bukan hanyo sabagai hal nan mangganggu dan manjijikan tapi jugo bisa digunokan sabagai sasuatu nan barmanfaat takah pupuk kandang.  ado babarapo kotoran hewan nan bisa dijadikan pupuk yaitu kotoran ikan paus nan mana iko barmanfaat untuak manyuburkan tanaman dan  mamperlancar proses fotosintesis nan ado dalam laut.  kaduo, Kotoran itik atau bebek nan bisa digunokan sabagai pupuk kandang dima iko jugo dapek mamperlancar patumbuahan tanaman.  katigo,  kotoran jawi nan umumnyo digunokan sabagai penyubur tanah dan tanaman  sahinggo dapek ternutrisi jo elok dan barkembang jo elok pula.  kaampek,  kotoran ayam nan alah mangering dan diproses sabagai pupuk kandang sahinggo dapek digunokan sabagai nutrisi bagi tanaman.


Keluarga ambo banyak nan ndak bisa baranak. Padohal punyo anak tu adolah anugerah paliang gadang rasonyo dari Tuhan. Kebetulan ambo punyo sepupu nan saumua dan baralek kami pun waktunyo badakek an. Tapi bedanyo kini sepupu ambo tu alah hamil dan baru se malahian tadi pagi. Walaupun ambo alun kunjuang hamil tapi ambo sangaik bahagia karano sepupu sapamainan alah punyo anak. Anaknyo pun imut bana. Mukonyo perpaduan antaro ibu jo bapaknyo. Manuruik ambo kalau anaknyo alah gadang pasti akan jadi anak nan pintar dan solehah saroman ibunyo. Mudah-mudahan ambo dan keluarga nan alun dianugerahi anak segera dipercaya dan diagiah buah hati dek Allaah.


Babarapo lalu ambo untuak partamo kalinyo dapek sakik maag. Waktu itu makanan indak taratur samo acok bana minum kopi sabalum makan nan mambuek asam lambuang naiak. Hari senin subuah rancanyo nio sahur untuak puaso senin kamis. Sabalum laluk patangnyo emang sempat minum kopi dan makan pun talambek. Salasai makan, tibo-tibo paruik indak lamak, mungkin karano alah lamo indak makan subuah jadi emang indak lamak ngecek dalam hati. Tapi indak maraso lamak sampai salasai subuah. Salasai sambahyang awalnyo mulai tapi indak sampai muntah, indak lamo kamudian pas mambukak talakuang muntah sado isi paruik nan diisi dek sahur tadi. Akhirnyo indak bisa puaso dan tiok ka makan pasti muntah dan itu sakik dari paruik, karongkongan sampai kapalo.


Pangobatan terhadap trypanophobia dilakukan dengan caro mancari panyabab utamo raso takuik tersebut. Dek karano itu, pangobatan nan ditarimo satiok urang mungkin sajo babeda beda. Dilansir dari laman Harvard health publishing, barikuik marupokan babarapo jenis pangobatan nan acok digunokan untuak mangatasi raso takuik disuntik. 1. Terapi pamaparan, Pangobatan ko dilakukan jo caro mambiasokan urang urang dengan trypanophobia mahadapi jarum suntik. 2. Terapi parilaku kognitif (CBT), terapi parilaku kognitif dilakukan jo caro mambicarokan raso takuik nan awak rasokan pado terapis. 3. Pangobatan medis, Jikok terapi indak juo barasil mambuek katakutan awak terhadap jarum suntik bakurang, dokter awak mungkin manyarankan pangobatan nan lainnyo.


Saat itu Lisa jo percaya diri inyo barputar-putar di salah ciek pusat perbelanjaan di daerahnyo. Namun  tanpa disadari katiko inyo lewat banyak urang nan manoleh ka arahnyo. Desa nan maraso indak nyaman pun dilihat apa nan salah jo pakaiannyo saat itu. Dan saat inyo mancaliaknya, Ternyata baju nan inyo pakai saat itu terbalik. Manyadari bahwa baju nan inyo pakai kini terbalik mambuek inyo sangek malu karano ter ingek ado babarapo urang nan tibo-tibo manoleh ka arah Lisa. Inyo barpikir bahwa urang-urang itu sebenarnyo alah tahu bahwa Lisa mamakai baju secara terbalik namun mereka enggan untuak mamberitahukannyo. Karano Hal ikolah Lisa langsung capek-capek pai barsembunyi dan mancari toilet agar inyo dapek mambalikan bajunyo. Satelah sampai di toilet inyo langsung mamperbaiki bajunyo dan keluar kambali.


Diancam tantunyo bukanlah suatu hal nan diinginkan dek seseorang. Diancam bisa mambuek seseorang maraso diintimidasi dan dipojokkan. Hal seperti iko bisa dialami dek siapo sajo tamasuak mega bintang sepakbola, Cristiano Ronaldo. Ronaldo pernah mandapekkan ancaman katiko masih mambela Manchester United. Ancaman itu inyo dapek saat malawan AS Roma di leg partamo Liga Champions Eropa. Katiko itu Manchester United barhasil manang dengan skor nan sangaik mancolok, yaitu 7-1. Momen di mano Cristiano Ronaldo mandapek ancaman adolah katiko skor alah 6-0 untuak kaunggulan Manchester United. Ronaldo mandapek ancaman akan dilukoi jikok inyo indak baranti mangaluakan aksinyo di ateh lapangan. Ha iko dilakukan dek para pamain AS Roma karano mereka lah maraso frustrasi dengan kaadaannyo.


Amak ambo waktu tu berang jo karena ambo pai ka Bandung maabiah an piti tabungan ambo. Ambo emang lah lamo nio pai konser untuak mancaliak band Tulus yang ado jadwal manggung di bandung. Jarak rumah ambo ka bandung tu 3 jam jadi ambo pai naiak kareta abih lah piti ambo yang ambo tabungan sebulan ko. Tapi ambo sanang bana ketemu ndak mancaliak langsuang Tulus di Bandung jadi walaupun piti ambo abih ndak baa do soalnyo sakali iko lo. Apak ambo se ndak berang tapi keceknyo jan lup jalan pulang se karumah sambil bagarah. Manaruik ambo waktu ambo manabuang tu ado tujuan yang awak nio wujudkan suatu saat nanti ntah dalam waktu dakek atau dalam jangka yang panjang tergantung jo niat awak. Mancaliak urang yang awak idolakan perlu pengorbanan juo yang terpenting awak ndak lupo akan tanggung jawab dan prioritas apo yang paling gadang ndak juo harus manyusahkan hiduik awak.


Samaso dibangku Sakolah Dasar tantu awak pernah marasoan yang namonyo imunisasi. Imunisasi manjadi hal yang wajib dilakuan katiko awak dibangku sakolah dasar. Dulu wakatu ketek pun pasti awak katakuik an bana. Ambo juo dulu tamasuak urang yang takuik disuntiak, sampai-sampai basuruak ka toilet supayo indak disuntiak. Bantuak ambo sadang disuntiak samaso Sakolah Dasar dulu pun diabadian di dalam kamera lamo amak ambo. Bantuak ambo wakatu itu sabana lawak bana, gigi mangapik, muluik manggaretek dan bausaho manguek an badan, mato malotot, tangan bantuak urang nio ka batinju. Lawak bana lah pokoknyo mancaliak foto katakuik an ambo katiko disuntiak oleh parawat rumah sakik.


Hari tu adolah hari rayo Idul Fithri. Salasai sambayang rayo alah jadi kebiasaan kami untuak pulang kampuang. Dari rumah kami ka kampuang harus manampuah perjalanan kurang labiah salamo 6 jam. Cukuik lamo. Di awal perjalanan kondisi lalu lintas langang sampai tibo di daerah sekitar lembah anai kami tajebak macet karano ado nan balangga di belokan dakek silaiang. Awalnyo ndak masalah sampai ambo tibo-tibo marasokan nio buang aia ketek. Alah payah manahan tapi macet ko alun juo manggarik-garik. Nan pipis ko alah batambah sasak. Mancaliak urang nan mamotong-motong di jalan makin mambuek ambo galigaman. Ba a ka salasai macet ko kalau abih tasasak dan ndak tertib.


Caro manghadopi ancaman jiko awak batuah. Sabananyo urang yang baraninyo hanyo mangancam itu bantuak anjiang. Inyo akan taruih manggonggong manggaduah kahidupan awal dan baru diam jikok awak alah mangagiah gadiang ka inyo. Tapi jaan maambiak tindakan maagiah dagiang kapadonyo karano itu bararti awak manuruik an apo ancamannyo sahinggo inyo maraso manang. Rancaknyo jikok anjiang manggonggong mako kito anggap sajo anjiang tu indak dalam artian biakan inyo taruih mangancam beko nyo diam surang. Tapi beko kalau inyo bareaksi nan labiah ektrem mako sabananyo apo nan awak lakukan sacaro indak langsuang diakui dek inyo batuah. Awak harus bapegang arek jo pandirian awak nan batuah dan manusia hanyo takuik jo nan Maho Kuaso bukan ka sasamo manusia lain.


Banyak jenis undian nan bisa awak basobok di sakitar awak. Ado undian nan nilainyo gadang, ado pulo undian nan hanyo banilai ketek. Ado undian nan diadoan dek bank-bank untuak nasabah-nasabahnyo, nan beko diundi untuak mandapekkan oto, rumah, motor, sampai hp jenis terbaru. Ado pulo undian-undian nan diadoan dek beberapa merek makanan jo minuman nan sahari-hari awak konsumsi. Makanan jo minuman ko biasonyo malatakkan kode unik di baliak kemasan atau di baliak tutuik boto nyo. Beko kode-kode ko akan awak kirimkan dan itu nan akan diundi. Hadiahnyo pun beragam, ado motor, sepeda, sampai pitih nan diagiah kontan. Bamacam-macam hadiah nan ditawarkannyo.


Kalian pasti ado urang nan kalian jadian idola, mulai dari karena perangainyo nan elok ataupun karena bakat dan paras inyo. Kalau maraso sanang jo idola awak tu apolai bakainginan untuak bisa batamu dan mancaliak inyo langsuang indak dari layar tv atau HP lai. Marilah bantuak ambo bausaho baa caronyo bisa batamu langsuang jo idola awak. Kalau ndak ado pitih jan dipakso tapi bausaholah untuak manabuang. Ambo marasoan baa sanangnyo katiko batamu langsuang jo urang nan awak idolakan. Rasonyo puas se dan ndak manyangko bisa batamu langsuang, bisa jadi pangalaman dan carito bagi awak bisuak. Baa bausahonyo supayo bisa batamu langsuang.


Tabanam adolah kondisi yang di sabekan sasak angok katiko aia atau cairan lainnyo mamanuahi paru-paru. Tabanam bisa di cagah jo katarampilan baranang. Baranang adolah salah ciek kaahlian nan sagek baruntuang kalau awak miliki. Katiko awak bisa baranang awak bisa mangetekan kamungkinan maningga dalam kaadaan tabanam. Zaman kini alah banyak wahana bamain nan malibekan aia jadi katiko pai bamain ka situ kok dapek awak emang bisa baranang. Indak hanyo kolom ranang, banyak pulo wisata alam nan tadapek di aia. Takah aia tajun, ataupun arum jeram. Kalau awak tabanam baik itu di kolom baraang ataupun di sungai gadang kamungkinan awak langsuang panik dan malah mampagadang kamungkinan tabanam. Raso pank ko muncua katiko awak sadar awak indak bisa baranang dan awak jadi takuik indak salamek. Katiko itu awak akan manggarakan badan awak sacaro balabiahan nan mambuek awak capek panek dan samakin capek tabam.


Baun kantuik sabananyo barasal dari peoses fermentasi nan dilakukan dek bakteri usus. Baun nan muncul tagantuang jo makanan nan dicerna dek banteri tasabuik. Makanan nan manjadi panyebab kantuik babaun indak sadap ko antaro lain bawang putiah, bawang merah dan makanan nan padeh. Talalu acok kantuik dapek manurunkan tingkek kapacayoan diri sasaurang. Kuncinyo yaitu jo mangonsumsu makanan sehat dan baragam. Makanan nan dikonsumsi dalam jumlah nan gadang bapotensi untuak manghasilkan gas nan talalu banyak. Mako, dari itu sabaiknyo mangonsumsi makanan jo porsi nan normal sajo. Makanan nan bisa mangurangi kantuik balabiah bantuak susu, buah-buahan, makanan nan tinggi serat, babagai jenis kacangan, wortel, kubis, terong, brokoli dan lain sabaginyo.


Acok mamberangan anak bisa mambuek efek anak taganggu. Anak manjadi panakuik dan indak pacayo diri. Katiko diberangan anak akan maraso takuik dan maraso tarancam, perasaan takuik salah itulah mambuek anak indak punyo raso pacayo diri. Anak manjadi pambarontak dan kareh kapalo. Anak barusaho untuak malindungi dari mambanci parasaan nan tasakiti efek dari urang tuonyo sahinggo anak tumbuah  nan hanyo mamakian diri surang dan indak manarimo pandapek urang lain. Anak manjdai pribadi tatutuik. Anak bisa barubah manajadi pandiam, suko surang-surang dan bapikia indak pernah malakukan hal nan batuah dan maraso indak mampunyoi kamampuan nan bisa mambuek bangga urang tuonyo. Anak tumbuah manjadi pamberang, agresif dan kurangnyo inisiatif.


Rina adolah salah satu kawan ambo yang punyo urang tuo kayo. Tapi nyo ndak pernah sombong ka kawan-kawan bahkan cenderung ndak mancaliak an kayonyo. Katiko balanjo sacukuiknyo se, ndak balabiahan. Padohal nyo bisa bali apo se nan nyo nio. Katiko ditanyo ba a kok nyo mode tu manuruiknyo untuak apo mahabihan pitih untuak hal-hal nan ndak paralu. Labiah ancak pitihnyo di tabuang. Ternyato walaupun Rina anak urang kayo, kaduo urang tuonyo tetap maagiah lanjo ka Rina sewajarnyo. Ternyato barang-barang nan nyo pakai kayak hp, sepatu, tas, itu sadonyo bukan pemberian urang tuonyo tapi marupokan hasil tabungan Rina. Rina pun maraso sanang bisa mambali sesuatu dari hasil tabungannyo surang.


Takuik adolah jenis emosi manusia nan paliang dasar dan kuek. emosi ko bisa sangek malumpuahkan, tatapi bisa baperan pantiang dalam kalangsuangan hiduik manusia. Faktanyo, katakutan dibutuhkan untuak malindungi satiok urang. Parasaan ko mambuek kito waspada tahadap situasi nan dianggap bahayo dan mampasiapkan kito untuak manghadapinyo. Situasi ko bisa barupa paristiwa fisik nan darurat, bantuak taparangkok dalam kabakaran, barado di ujuang tabiang dan sabagainyo. Tapi, inko pulo bisa tibo dari situasi nan indak mangancam nyawo, bantuak ujian, mangecek di muko urang rami, manonton film horor atau manghadiri pesta. Pado kondisi ko, katakuik an nan dirasokan marupokan respon alami tubuah nan normal dan wajar.


Saat itu Lisa sadang barhadapan jo kawannyo dan barcerita panjang lebar mangenai kehidupannyo saat itu. Namun katiko inyo barcerita inyo mancaliak kawannyo manunjukkan gerakan nan manandakan bahwa inyo kurang nyaman barbicaro jo Lisa. Inyo sering bana mangusap hidungnyo dan takadang mamalingkan wajahnyo ka arah lain sahinggo Lisa nan sadang barbicaro dan manatapnyo maraso indak dihargainyo. Kawan Lisa nan saat itu mandangakan inyo bicaro sering bana mambuek jarak jo Lisa. Karano maraso indak dihormati katiko inyo barbicaro Lisa pun manunjukkan keberangannyo. Namun balasan dari kawannyo tasabuik mambuek Lisa manjadi malu karano kawannyo mangatakan bahwa muncuang Lisa saat iko  bau. Mandanga itu Lisa langsung mangecek muncuangnyo jo manghambuihkan nafas ka tangannyo dan  mangendusnyo. Lisa pun manjadi malu dan maminta maaf kapado kawannyo.


Katiko ado saudara atau keluarga terdekat awak nan maningga jan talampau tapuruak dalam kesedihan karano sesuatu nan balabiahan ndak ado eloknyo. Memang satiok urang nan ditinggakan akan marasokan kesedihan tapi ingek awak harus ikhlas. Apo nan tajadi memang alah takdir dari tuhan. Katiko awak ndak ikhlas malapehan kepergian urang nan awak sayang berarti awak keberatan dengan takdir tuhan.  Kalau awak memang sayang mako satu-satunyo caro untuak mambuek almarhum pai dengan tanang adolah dengan manyabuik namonyo di satiok doa nan awak panjatkan. Doakan supayo anggota keluarga awak nan maningga tu ditempatkan di SurgaNyo. Dengan begitu, hati dan jiwa nyo bisa pai dengan tanang.


Di daerah Kalimantan ado sesosok makhluk jadi-jadian yang banyak meresahkan ibu hamil dan ibu-ibu yang sedang baranak ketek, sosok itu dinamokan kuyang. Kuyang marupokan siluman berwujud kapalo manusia dengan isi tubuh yang manempel tanpa kulit dan anggota badan yang dapek tabang untuk mancari darah bayi.Waktu siang hari, seorang kuyang akan menjalani kehidupan sehari-hari sebagaimana urang biaso, namun biasonyo inyo mamakai pakaian bajubah. Pado malam hari kuyang akan tabang untuak mancari darah bayi atau darah persalinan untuak dihisap sabagai sarana manambah kekuatan ilmunyo. Masyarakat banjar pacayo perempuan menjelma manjadi kuyang biasonyo didiring oleh keinginannyo untuak awet mudo, disayang dek suami, manjadi idola satiok laki-kali, atau dek karano ilmu turunan dari leluhurnyo.


Bagi kalian nan nio ikuik undian ndak ado salahnyo untuak mancubo. Apolai undian tu biasonyo ndak dipunguik biaya sapersen pun supayo bisa maikutinyo. Banyak juo kok urang-urang nan mamanangkan undian berawal dari iseng-iseng. Takajuik-kajuik katiko manang undian karano ndak manyangko bisa manang. Kok alah taraso seronyo manang ikuik undian-undian akhirnyo urang bisa jadi ketagihan. Ndak ba a kalian hobi ikuik acara-acara undian tu, cuma sarancaknyo jan sampai manggantuangkan kehidupan kalian ka hadiah-hadiah nan didapek an dari undian. Kalian harus realistis lo tahadap hiduik kalian. Harus tetap bakarajo dan bakarir supayo apo nan salamo ko kalian cito-citokan dalam hiduik bisa kalian raiah.


Ondeh mande. Urang ko kadang-kadang yo ndak punyo perasaan bana. Alah jaleh anak tu takuik banyanyi di pangguang. Gigiah juo mamanggia-manggia namo anak ko untuak bisa naiak ka ateh pangguang. Dari muko nyo se alah nampak nyo cameh dek disasak-sasak an dek urang untuak banyanyi. Alah nyo tutuik-tutuik mukonyo bagai. Nan pambao acara ko tagiah lo. Pas alah manangih anak tu baru baranti. Nan lawaknyo anak ko alah manangih dek katakuik an disuruah tampil nan gaek-gaek ko malah galak takakah-kakah. Kanai lah menatal anak ko. Baraso di galak an dek urang rami akhirnyo. Kadang lai punyo banak tapi ndak bagunoan.


Saat itu Lisa sadang baliak sekolah dan mamutuskan untuak perjalanan melalui jalan potong agar perjalanannyo labiah capek sampai dan labiah capek pulo inyo baristirahat. Namun katiko di perjalanan inyo mancaliak ado tampek sarok baru di mano inyo haruih melalui jalan ketek nan barado tepat di samping tampek sarok itu. Mancaliak itu Lisa langsung maraso jijik dan mual sahinggo inyo mampercapek langkahnyo  agar baun nan dihasilkan dari tampek sarok itu indak mangganggu Lisa lagi. Saat itu inyo mancaliak sarok nan manggunung dan dikelilingi dek lalek sahinggo manghasilkan baun nan sangek indak lamak. Mang ingek itu kambali Lisa rasanyo sangek jijik sahinggo nafsu makannyo manjadi hilang saat itu. Samanjak itulah Lisa barjanji untuak indak akan pernah lewat di situ lagi sebaliak sekolah.


Akhirnyo idola ambo datang juo ka kota ambo. Labiah sanang lai karena inyo datang di hari libur sakolah pado hari minggu. Batambah sanang ambo karena biso pai mancaliak idola ambo. Sampai ka tampek konser inyo ambo manyalek-nyalek untuak bisa mancaliak-caliak inyo labiah dakek. Untuang se ado kawan nan safrekuensi jo ambo jadi inyo nio lo ikuik ambo kasiko. Ambo sanang bisa batamu langsuang sacaro nyato jo idola ambo indak dari tv lai. Salamo ko ambo mancaliak dari laya HP atau TV se alun pernah mancaliak langsuang. Waktu mancaliak langsuang yobana nampak labiah ancak inyo lai, labiah barasiah mukonyo dan pesonanyo labiah nampak.


Penulis buku jo novel. Alah jarang rasonyo maidolakan panulis buku di jaman kini, Tapi tantunyo bukan indak ado. Babarpo komunitas mambaco atau penulis tantunyo punyo idola dalam karya buku atau nove\el yang ado. Karya panulis yang fenomenal sarato panulisannyo nan indah jo rancak manjadi bantuak motivasi di sabuah komunitas sastra. Kalau basobok jo panulis nan dikagumi bakalan ka manga? Babrapo pasti nio mandapek an tando tangan sarato mananyoan pertanyaan tantang mambuah sabuah buku. Kato-kato motivasi nan kalua dari muluik panulisnyo akan manjadi tampek surang di dalam hati penggemarnyo. Indak salah ambo manyukoi panulis ko, kecek dalam hati, sampai ambo mambaco sado karya nyo. Carito-carito motivasi mode ko bisa dicontoh bagi nan lain, mangidolaan urang nan dapek amnggarak an hati jo motivasi hiduik.


Parasnyo rancak, batalenta, baparilaku elok sarato disukoi banyak urang dan diidolan sado kalangan marupokan bantuak sabuah pencapaian urang tu barado di titiak puncak kariernyo. Barawa dari yang indak siapo-siapo, mulai manitiah karier sampai akhirnyo tau dek sado urang di sagalo kalangan. Idola dari sagalo idola urang malebelaannyo. Tiok pai bajalan, banyak nan tau muko awak, fans di banyak tampek, indak mamandang umua sadonyo laki jo batino. Kalau basobok, urang-urang sanang bukan kapalang, manjadi buah bibir dek prestasi nan dicapai sampai urang tau bahwa iko yo patyuik manjadi taladan, maskipun masih bisa banyak nan bisa dicapai. Siapo nan manjadi idola dari sagalo idola harus mampunyoi prestasi dan mental dalam bidang nan ditakuni.


Kadang, saat kito barado di tampek asiang, kito bisa maraso panik dan takuik. Kalau kalian maraso takuik ditampek asiang, lakukanlah hal-hal barikuik. Partamo, kalian harus punyo tujuan nan jaleh sabalum pai ka tampek asiang. Kalau kalian punyo tujuan nan jaleh, kalian otomatis akan mancari tahu tantang situasi dan suasana di tampek tersebut. Kaduo, kalian harus mancari tahu informasi manganoi layanan darurat di tampek tersebut. Hal iko paralu dilakukan untuak jago-jago jikok tajadi suatu hal nan indak diinginkan. Katigo, kalian harus mampunyoi pikiran positif. Hal iko harus kalian lakukan karano dengan bapikiran negatif akan mambuek kalian maraso samakin takuik dan panik.


Jikok kalian maraso takuik karano damam pangguang, lakukanlah hal-hal berikut. Partamo, cubolah untuak mananangkan tubuah dan pikiran kalian. Hal iko dapek kalian lakukan dengan mandangakan musik atau manonton film nan kalian sukoi. Metode iko lah acok digunokan dek para profesional seperti atlet untuak mahilangkan damam pangguangnyo. Kamudian kalian bisa juo mangurangi raso takuik karano damam pangguang dengan malakukan meditasi. Meditasi bisa kalian lakukan salamo 10 sampai 20 minik. Salanjuiknyo, untuak mangatasi damam pangguang kalian bisa mancubo untuak manganali lokasi tampek kalian akan tampil. Hal iko bisa kalian lakukan dengan bajalan-jalan di sakitarn pangguang. Nan terakhir, kuasoi lah materi kalian agar kalian bisa labiah picayo diri saat tampil.


Saat itu Lisa sadang ketakutan karano handphone nan inyo pinjam dari kawannyo kini alah pecah dan rusak.  lisa indak sangajo  manjatuahkannyo katiko inyo mambaok handphone tasabuik ka lapangan.  karano takut bartanggung jawab inyo pun meletakkan handphone kawannyo di dalam tas temennyo tasabuik.  satalah kawannyo Lisa baliak ka kelas dan mananyakan handphone nan inyo pinjam tadi Lisa manjawab bahwa inyo indak jadi maminjam handphone tasabuik.  mandanga jawaban nan diberikan lisan kawannyo mangecek handphonenyo di dalam tas dan manemukan layarnyo alah rusak.  inyo manuduh Lisa alah merusak handphonenya,  namun Lisa  mangatakan bahwa bukan inyo pelakunyo.  namun kawan bisa tasabuik terus mamojokkannyo sampai Lisa mangakui kesalahannyo.  Lisa acok bana manjawab pertanyaan nan diberikan oleh kawannyo tasabuik jo gagap dan indak konsisten.  ekspresi nan Lisa  lihatkan katiko inyo mamberi jawaban pun takah urang nan barbohong dimana Iya indak mampu manatap lawan bicaronyo.


Lulus ujian adolah sasuatu nan sangaik sulik dilakukan. Apolai kalau kito adolah urang nan indak santiang bana dalam urusan sikola. Alum lai anggapan urang-urang nan acok maremehkan nan mambuek kito manjadi samakin ndak picayo diri untuak bisa lulus ujian. Badasar pado hal iko, tantulah katiko urang nan acok diremehkan barhasil lulus sikola inyo akan maraso sangaik sanang dan bangga. Parasaan sanang itu biasonyo akan timbua baitu sajo tanpa aba-aba. Salain jadi ajang pambuktian, lulus ujian bisa manjadi suatu hal nan mambuek sanang adolah karano kito bisa mambuek urang tuo dan urang-urang nan dakek jo kito maraso sanang. Pokoknyo lulus ujian mampunyoi arti nan sangaik pantiang untuak urang nan manjalaninyo.


Wakatu ambo baru bakarajo di kantua tampek ambo ditarimo karajo. Di situ juo ambo patamo kali mancaliak hantu, takajuik bana. Sabana takajuik ambo katiko mancaliak hal nan ndak pernah ambo bayangkan. Langsuang lah ambo kecek an ka urang rumah katiko pulang ngantua. Iko langkah yang awak harus jalankan kecek amak ambo. Patamo katiko masuak ka tampek baru harus yakin kan ka awak kalau tuhan itu ado dan jan takuik kapado salain tuhan, kaduo katiko masuak tampek baru beri juo salam ka urang nan manjago tampek tu dalam artian panunggu tak kasat mato, setelah itu minta izin untuak bakarajo di siko dan minta jan ganggu awak karena awak indak kan mangganggu dan jan lupo baco doa. Setelah itu indak lai ambo mancaliak hantu di kantua.


Dihari minggu, Nita jo Sari pai marathon. Inyo pai kasalah satu tampek nan biaso dijadian tampek untuak baolahraga mode marathon,basepeda, ataupun bamain bola. Inyo badua pai mamakai motor dari kos. Katiko alah sampai disitu, inyo baduo mamakiran motor ditampek khusus parkir. Satalah mamarkiran motor, gadih-gadih nan sadang mamakai sarowa training itam ko mancaliak ado acara nan manyadioan sesi undian berhadiah untuak peserta nan ikuik senam. Mancaliak hal itu, inyo baduo langsuang maambiak nomor peserta. Senam basamo pun dilakuan dengan keseruan gerakan-gerakan nan mambuek badan rileks. Disela-sela acara ado sesi pengumuman pemenang undian dan indak disangko nomor peserta Nita lah nan diimbau. Nita sanang bana dek mandapekan undian partamo di hiduiknyo. Sari nan mancaliak itupun basorak sanang dibawah panggung untuak maagiah salamek ka Nita.


Parawatan rumahan nan mambantu mangatasi muntah nan partamo minum aia putiah. Minum aia putiah mungkin indak manhantikan muntah, tapi langkah ko bisa maradakan raso indak nyaman pado paruik jo muluik. Asupan aia nan cukuik bisa manghindari awak dari kakurangan cairan akibek munath-muntah barulang kali. Kaduo mangonsumsi sampadeh. Sampadeh mmemang sajak dulu diyakini mampru maredakan mual. Untuak mandapek an manfaatknyo bagi sistem pancernaan. Katigo minum teh peppermint, kanduangan menthol dan methyl salicylate dalam peppermint dapek mambarikan efek mananangnkan bagi otot-otot lambuang dan kasluruahan saluran pancernaan. Kaduo zat tasabuik bisa mambantu malancarkan aliran empedu. Kaampek kraker asin, atau saltine crackers adolah biskuit dangan raso asin nan kayo akan karbohidrat. Kanduangan karbohidrat dalam kraker ko dapek mambantu manyarap asam balabiahan pado saluran panceranan nan mungkin manjadi pamicu raso mual.


Rina dan Rini adolah saudara kanduang. Walaupun mereka baradiak kakak tapi urang ko mamiliki fisik nan jauah babeda. Rina mamiliki paras mode urang Jerman nan marupokan turunan dari Ayahnyo, sedangkan Rini mawarisi paras mode urang Papua nan marupokan turunan dari amaknyo. Memang mereka acok bacakak dari ketek, mungkin karano samo gadang jadi ego samo-samo tinggi. Tapi untuak kali ko Rina sangaik manyasa karano ucapan nan nyo lakukan ka Rini malampaui batas. Rina mangecek an kalau nyo malu punyo saudara bantuak Rini karano bantuak Rini nan buruak, hitam, iduang gadang, bibia taba, mato tabudua, dan punyo bantuak manyarupoi monyet. Sampai kini nyo ndak bisa mamaafkan dirinyo karano semenjak saat itu Rini saudaranyo manjadi seseorang nan ndak ceria, ndak pacayo diri dan labiah tatutuik ka lingkungannyo.


Lisa saat itu sadang mambereskan rumahnyo dan mamulai mambarasiahkan guci-guci nan ado di ruang tamu. Namun karano tangannyo licin guci tasabuik pun jatuh ka lantai dan pacah. Mancaliak itu inyo langsuang terdiam sambia mancaliak pacahan guci nan baserakan di lantai. Namun indak lamo kamudian terdanga suara oto barenti di depan rumahnyo. Mandanga itu, Lisa langsuang ketakuikan karano guci tasabuik marupokan  benda nan mamiliki harga cukuik mahal. Lisa takuik diberangi oleh amaknyo karano lalai dan ceroboh. Lisa  capek-capek mambereskan pacahan  guci itu namun tiba-tiba amaknyo masuk dan mancaliak aktivitas Lisa. Lisa pun langsuang mamintak maaf agar  indak diberangi oleh urang tuonyo.


Urang-urang nan maraso masih takuik atau damam pangguang di muko urang rami, ado babarpo pencegahan nan dilakuan samanjak mulo. Nan partamo, biasokan tibo labiah capek. Jikok maraso cameh bahadapan jo urang lain, apolagi di muko urang rami, mako cubolah mambiasokan diri untuak manghadiri meeting atau partamuan labiah mulo. Sahinggo, awak dapek maliek satu pasatu panonton atau paserta nan tibo dan mancubo bainteraksi  jo babarapo urang sacaro pribadi. Sabab, jikok malakukan interaksi sacar langsuang, jo banyak urang, makonyo ka mamicu munculnyo kakhawatiran dalam diri surang dan bapikia urang lain raso mangawasi atau mangamati awak. Nan kaduo, bisa update diri atau manambah wawasan tarhadap sasuatu. Nan terakhir bisa manjago pola hidup sehat.


Jarang bana urang nan bisa mambuek SIM dari jalur lulus ujian SIM. Sananya ujian SIM ko ndak terlalu sulik hanyo bagian tes teorinyo nan paralu baraja saketek. Sadangkan untuak ujian prakteknyo kalau awak emang alah lihai mambaok honda ndak akan jadi masalah. Ado tigo ujian untuak mandapekan SIM, tes nan patamo yaitu tes tulih (teori), tes keterampilan malalui simulator, dan ujian praktik. Nan paliang sulik emang dibagian tes teorinyo karno banyak nan wak alun ketahui soal perturan balalu lintas. Ujian simulator pun kadang ndak ado jadi tesnyo biasonyo hanyo tes tulih dan tes praktik. Kalau bisa lulus ujian SIM murni dari usaho wak surang wak akan maraso bangga dan sanang dek kabanyakan urang mambuek SIM tembak dibandiang ikuik tes.


Pangalaman paliang manyadiahkan dalam hiduik ambo dalam percintaan indak disukoi jo urang nan salamo ko manjadi pacar batahun-tahun. Salamo ko ambo jo pacar muko duo tu salalu elok-elok ss walaupun emang inyo jarang mangecek an cinto sacaro langsuang ka ambo. Pacar muko duo ambo ko salalu mangecek an kalau ambo urang nan paliang cantik di hiduiknyo, dan inyo sayang bana jo ambo. Batahun-tahun kami pacaran tapi inyo ndak pernah mambahas tentang nio sarius jo ambo. Manuruik ambo jan picayo sapanuahnyo kini ka laki-laki apolai baru manjadi pacar, ndak paralu kalian agiah sadoalah hati kaliak ka inyo. Supayo katiko inyo alah bapaliang awak ndak tarlalu sakik hati, jalanan se lah alurnyo bantuak urang nan manjalani pandakek an se. Indak paralu untuak maagiah sadoalah cinto jo hati awak ka urang nan alun pasti itu manuruik nisa sebagai urang nan mangalami patah cinto.


Manjadi urang nan panjajok memang ado eloknyo juo, jadi rasonyo keadaan disakaliliang awak tu harus barasiah. Bantuak ambo nan jajok bana kalau mancaliak toilet tu lato. Lato bana jadi urang rasonyo kalau toilet se indak barasiah. Nio mandi awak atau nio buang aia, indak ado raso nyaman dan jajok pasti awak. Oleh kareno itu awak nan panjajok ko harus tau juo caro mambarasiahan toilet tu. Patamo awak pakai saruang tangan dulu supayo indak jajok bana, kaduo pakai masker, katigo awak siram sadoalah dan sikek lantai jo dindiang juo, siap tu sikek toilet jo sabun dan disintifektan. Tantu awak nan panjajok ko akan maraso mual katiko mambarasiahan toilet nan lato.


Ayu, saurang ibu rumah tanggo jo satumpuak masalah ekonomi. Tinggia di sabuah rumah saderhana di Bantul, inyo manjalani hiduik panuah katakuik an. Ayu mandapek an teror, ancaman, caci maki, dan parkatoan kasa dari para rentenir panagiah hutang di rumahnyo satiok hari. Indak mampu malunasi, utangnyo taruih manumpuah hinggo 18 juta. Padusi baumua 45 tahun ko indak pernah lari dari kajaan para rentenir. Ayu salalu mambukak an pintu dan manghadapi para rentenir katiko laki nyo barangkek karajo. Indak ado barang mewah di rumah Ayu nan badindiang batu bata dan balantai ubin. Dapuanyo manyatu jo ruangan tamu. Duo sapeda manjadi barang bahargo nan tasiso. Sado barng-barang mewahnyo abih tajual untuak mambayia cicilan utang ka rentenir.


Untuak patamo kalinyo ambo barani lapeh dari katiak amak kalau istilah bahasonyo tu mode tu. Kareno kali ini juo ambo barani malangkah ka rantau untuak malanjuik an sakolah. Manuruik ambo pado saaik maambiak kaputusan ko, ambo pasti bisa manghadapi sadoalahnyo dan barani mainjak an kaki ka tampek lain kareno ambo alah gadang. Indak disangko pas ambo barado ditampek yang asiang jo indak nyaman bagi ambo. Ambo maraso takuik, apolai budayo di tampek kuliah ambo ko taraso labiah liar dalam artian indak samo bantuak di daerah ambo yang jarang bana anak padusi main malam. Katiko disiko ambo main malam kareno ado acara kampus dan disitu tampeknyo asiang bana bagi ambo. Laki-laki jo padusi bantuak indak ado sekat se.


Lisa nan baru sajo ketemuan jo seseurang nan inyo kenal di  kini sadang dibawa ka suatu tampek. Awalnyo inyo mangatakan bahwa tampeknyo indak jauh dari tampek Lisa dan dirinyo ketemuan. Namun perjalanan nan alah bisa tempuh saat iko alah mancapai 1 jam dan masih belum sampai ka tampek tujuan. Saat itu Lisa mancaliak daerah nan inyo mamasuki cukup sepi dan sedikit panduduk sahinggo inyo maraso sangek asing jo tampek ini. Lisa nan manyadari bahwa mungkin sajo inyo ditipu ataupun diculik mambuek jantungnyo kencang karano ketakutan serta ker ingek dingin nan keluar dari  tubuhnyo cukup manondakan bahwa saat iko Lisa sangek gelisah. Karano takut dibawa kemano-mano dek urang ini,  bisa mamutuskan untuak manelepon seseurang dan mambagikan lokasinyo saat iko sahinggo katiko Lisa indak ado kabar urang tasabuik dapek mancarinyo secara capek.


Satiok urang pasti punyo kekurangan dan kalabiahan nyo masiang-masiang. Indak lamak se rasonyo kalau awak disingguang jo urang nan babedo dari awak bagitupun sabaliaknyo. Dulu ambo berang bana katiko ambo yang barasal dari suku padalaman yang bantuak nyo indak kekinian salalu di anggap ketek dek urang. Terkadang ambo berang jo katiko ado yang manyingguang suku ambo. Kalian nan mode tu harus tau baa caronyo manghargoi perbedaan agar indak tajadi hal yang indak di inginkan. Patamo barajalah untuak indak manyingguang parasaan urang lain, kaduo hilangan prasangko buruak awak terhadap urang lain, tarakhir saling manghormati satu samo lain. Indonesia ko baragam jadianlah kabaragaman sebagai satu kesatuan.


Katiko malakukan perjalanan sasaurang nan manderita mabuk perjalanan biasonyo akan mangkonsumsi obat nan mangandung Antihistamin  karano kandungan tasabuik akan mancegah dan mangatasi penyebab mual takah pengurangan asam lambung untuak gerd maupun sabagai  pereda nyeri atau pusing kepala.  ado barbagai obat nan dijual di Apotek untuak mangatasi raso muntah dan mual katiko mabuk perjalanan yaitu Antimo dima obat iko dapek mambantu untuak mangurangi kepekaan talingo tahadok gerakan kepala salain itu jugo untuak mangatur keseimbangan antara indera tubuh jo otak.  salain itu jugo katiko sasaurang maminum Antimo iko inyo akan marasokan kantuk sahinggo inyo dapek tidur katiko kendaraan tasabuik bargerak dan bajalan.mako dari itu untuak kamu nan mamiliki mabuk perjalanan cobalah salah satu obat pencegah mual dan muntah iko bia dapek manyimpan energi dan manikmati perjalanan


Dengan adonyo Covid 19 di dunia mambuek keadaan perekonomian mamburuak. Ndak cuma di Indonesia tapi dunia pun marasoan hal itu. Banyak kawan-kawan awak nan harus kahilangan karajonyo. Mulai dari pengusaha-pengusaha UMKM nan harus guluang tingkar karano ndak dipabuliahan untuak badagang dek pemerintah hingga karyawan-karyawan kantoran nan harus di rumahkah karano pengefisiensian SDM perusahaan. Tapi nan paralu harus awak tau maso-maso sulik saroman ko pasti akan ado ujuangnyo. Pasti akan berakhir pado waktunyo. Jan talampau basadiah dengan keadaan kini. Awak harus bausaho bangkik dari keterpurukan dengan caro mancari inovasi-inovasi baru nan bisa disasuaikan dengan keadaan kini. Harus tetap semangat! Pasti bisa!


Waktu SD dulu, ambo takuik bana kanai berang dek guru kalau ndak mangarajoan PR. Apolai waktu ambo kelas 4 SD ambo dapek wali kelas nan sangaik terkenal pamberang. Kalau nyo berang pasti main kekerasan. Bayangkan se lah kalau awak ndak ngarajoan PR nyo ndak akan tarimo alasan apopun. Siap-siap se lah ka kanai bae. Ado nan dibae batih kakinyo pakai panggaris panjang nan tabuek dari kayu, ado nan disuruah kuncuik an jari-jari tangan abis tu di tokok pakai paapuih papan tulis kayu, bahkan pernah lo di suruah tadahan tapak tangan dan dibae pakai penggaris basi. Pokoknyo mengerikan bana. Babeda jo guru-guru jaman kini.


Kalian pernah indak salah panggia namo ka kawan kalian. Kawan ambo adolah urangnyo ko lucu, lawak lah pokoknyo. Wakatu ambo salah panggia namo ka inyo se pakaian nan inyo pakai lucu bana. Ciri-ciri kawan ambo nan lawak ko rambuiknyo panjang, matonyo bulek, kuliknyo kuniang langsek, badannyo barisi, kalau alah ado inyo baok an urang ko tagalak se kareno inyo suko malawak. Ambo ko pas mangecek jo inyo salah panggia namo, nan inyo awalnyo mananggapi se. Sampai kawan nan lain tagalak, nan kawan ambo ko lanjuik se mananggapi ambo yang salah manggia namo inyo. Baru ambo sadar pas kawan ambo nan lain tagalak kancang. Ondeh malu bana tanyato urang tu manggalak an ambo.


Indah adolah anak nan rajin dan indak pernah bolos pai sakolah. Sehari-hari pun indah sampai di sakolah labiah pagi dari kawan-kawannyo. Padahal rumah indah indak bisa dikecekan dakek jaraknyo jo sakolah. Dari rumah kasakolah Indah mamakan waktu setengah jam dan Indah barangkek sakolah biasonyo mamakai angkot. Disakolah pun nilai-nilai Indah tamasuak ancak dan jarang remedi katiko ujian. Indah banyak disukoi guru-guru dek karano rajin dan jarang bamasalah jo guru BK. Suatu hari sakolah mangumumkan akan ado penghargaan untuak siswa paliang rajin. Akan dipiliah 3 urang nan dinilai paliang rajin dari beberapa aspek dan dinilai dek guru-guru. Salah surang dari 3 paraiah siswa tarajin adolah Indah. Indah bahagia, kawan-kawan indah pun bagantian manyalami indah untuak maagiah selamat.


Sikap awak sabagai manusia tahadok manusia lain nan mampunyoi suku babeda haruslah samo. Indonesia nam dikenal sabagai keberagaman suku iko harus saling manghormati. Kito sabagai warga negara Indonesia nan mapunyoi semboyan Bhineka Tunggal Ika artinyo walaupun babeda tetap satu . Awak nan harus mananamkan nilai-nilai pancasila sahinggo harus saling manghormati dan manghargoi satiok suku. Saharusnyo sabagai bangsa Indonesia bangga karano banyaknyo suku indak mambuek awak tapacah. Walaupun dalam kenyataannyo kadang masih ado urang nan alum manerapkan nilai pancasila untuak toleransi. Dari babagai sumber takah jurnal dan buku sikap manghargoi satiok suku alum diterapkan oleh saluruah rakyat Indonesia. Mako dari itu, awak sabagai warga Indonesia nan baik haruslah mananamkan sikap toleransi terhadap perbedaan suku tasabuik.


Hari itu adolah hari ujian semester untuak mahasiswa manajemen. Ujian dimulai jam 1.30 siang. Tapi saat kini manujuakkan jam 1.20 siang samantaro Lia masih dikos. Manyadari kalau jadwal ujian sabanta lai mulai, Lia mancubo manghubungi kawannyo nan alah tibo dikelas untuak mananyokan keberadaan dosen didalam kelas. Mandapek jawaban kalau dosen alah didalam kelas itu mambuek Lia langsuang balari dari kos nyo manuju kakampus. Sakitar 10 minik kamudian dengan keadaan nan alah basah dek karingek Lia tibo didalam kelas. Mancaliak indak ado keberadaan dosen didalam kelas, sontak sajo Lia langsuang manuju ka dakek Siska yaitu urang nan inyo tanyoi tadi. Dan tarnyato dosen itu alah mangecekan bahwa ujian indak jadi dilaksanakan dan Siska indak maagiah tau ka Lia karano nio mamprank padusi nan sadang mamakai baju itam putiah dibahasi samo kangingek tasabuik. Mandanga itu, Lia langsuang takajuik samo pernyataan Siska nan sadang mamprank inyo. Dan indak lupo, mambari tatapan maut karano baraninyo mambohongi Lia.


Wakatu hari pernikahan Nadia yang ka 5 tahun, suami nyo ko sadang karajo di lua kota. Artinyo inyo indak bisa makan basamo atau marayaan hari jadinyo baduo. Ado urang nan manakan bel rumah nadia dan takajuik bana karena itu adolah sabuah kado. Takajuik bana nadia mandapek an kado, pas inyo bukak tanyato dari suami nyo. Nadia terharu karena walaupun kini suami nyo sadang sibuk karajo tapi masih bapikia untuak manyanang an nadia. Padohal inyo mangecek untuak manunggu inyo pulang baru marayoan hari pernikahan. Manuruik suami nadia penting jo maagiah hadia ka pasangan awak, karena selain pasangan awak bahagia hubungan inyo jo nadia pun akan samakin arek.


Alah jaleh anak tu pulang malam. Nio anak tu laki-laki atau padusi samo se bahayo nyo di jalan. Apolai anak awak ko masih ketek anyia sadonyo. Pasti se tapanca kajamban kalau ditodong-todong sanajato dek urang. Untuang bisa manyalamek an diri. Kok lambek se laju honda si Andi ko pas dikaja dek kawanan basanjato tadi antah apo lah nan tajadi. Manuruik ambo, bisuak ko anak tu dijapuik se kalau nyo pulang malam. Atau ndak suruah baok oto kalau emang ado rencana ka pulang malam. Bia aman dan awak pun ndak cameh ka mukonyo. Kesalamaik an nyawo tu labiah paralu dibandiang harato bando ko karano nyawo tu ndak akan bisa diganti jo apopun.


Tahun 2015, Rima jo keluarganyo pai marantau maninggaan inyiak jo uwo dikampuang. Sakitar 3 tahun dirantau, Rima jo keluarganyo tetap manjalin komunikasi nan elok jo inyiak jo uwonyo malalui handphone. Ditahun 2018, Rima mandapekan kaba kalau inyiak nyo maningga dunia. Rima nan mandanga itupun langsuang manangih karano takana jo kenangan-kenangan katiko inyo tingga basamo. Rima nan bisa manangih itupun langsuang mangirim do'a ka inyiaknyo nan alah tiado. Urang gaek Rima nan mandanga kaba tu langsuang mamasan tiket ka kampuang utuak mancaliak urang gaeknyo tarakhir kali sabalum dikubuakan. Suasana nan hari tu kalam disertai jo tangih mambuek raso kehilangan nan makin taraso.


Sergio Aguero mangalami hal nan sangaik manakuikkan saat inyo mambela Barcelona dalam lanjutan partandingan La Liga pado minggu dini hari. Aguero sekarat di dalam lapangan dan harus mandapekkan parawatan intensif dari tanago medis. Sabananyo satalah mandapekkan parawatan intensif, Aguero sempat kembali malanjuikkan partandingan. Namun indak lamo satalah itu Aguero tapaso harus diganti karano maraso sakik baliak. Saat tu Aguero marasokan kapalonyo paniang dan mambuek inyo indak talok tagak. Kamudian saat di lapangan, pamain asal Argentina tersebut marasokan kalau datak jantuang sangaik tinggi. Bahkan pado saat dibawo ka rumah sakik untuak mandapekkan parawatan nan labiah intensif, datak jantuang Aguero jauah labiah tinggi daripado sabalumnyo.


Pobia ula atau ophidiophobia adolah janih pobia nan mambuek pandaritonyo maraso takuik bana samo ula.katakuikan yang dialami adolah katakuikan nan intents, indak masuak di aka katiko Nampak ula. Pobia nan ciek ko cukuik umum atau cukuik banyak nan mandaritonyo. Salain itu pobia ko acok dikaikan samo panyabeb evolusi, pangalaman pribadi dan atau pangaruah budayo. Takuik akan ula ko bisa lo di katoan wajar karano salain bantuaknyo nan mambuek gali, bayangan tantang ula nan marupoan binatang nan babahayo karano bisanyo bisa mambuek awak kahilangan nyawa. Tapi bukan bararti sado urang mangalami ophidiophobia. Pobia ciek ko bisa di atasi jo terapi pamaparan. Dima terapi ko manampekan awak jo raso takuk awak sacaro batahap. Missal dalam kasusko awak akan diminta untuak mancaliak foto ula dulu. Beko terapis akan mancaliak perilaku atau emosi nan timbua untuak maambiak langkah salanjuiknyo.


Hari liburan alah tibo tapek bana di bulan desember. Alah sanang bana rasonyo pulang karena alah mamasan tiket bus ka Malang. Fira talambek katiko pai ka terminal karena ado kemacetan yang bak itu panjang. Fira ko maraso indak kan talambek walaupun kini sadang macet. Fira pikia urang bus ndak akan tega maningaan inyo karena alah pasan tiket duluan. Takajuik bana fira wakatu sampai ka terminal tanyato bus nan inyo pasan ndak ado lai, fira ketinggalan bana. Bus alah mancapai labiah dari waktu kabarangkatan akhirnyo fira tertinggal oleh bus. Fira sabananyo nio marah tapi inyo ndak kuaso untuak berang. Kini tangangak bana muluik nyo karena takajuik alah katinggal bus.


Dari pandangan urang nan mautang pasti banyak nan maraso tasakiti. Kini dalam carito rahma nan maminjamkan piti jo kawannyo. Kawan nyo ko kabua se, indak bakaba kalau alun bisa mambayia utang. Padohal rahma ko paralu bana pitih inyo, nan kawannyo indak bisa dihubungi. Oleh kareno itu rahma mangecek dari sosial media untuak mancaritoan perbuatan kawannyo ko. Kareno manuruik rahma iko jalan yang batua supayo kawannyo ko nio mangecek jo inyo. Tabukti setelah manyebarkan carito ka sosial media, si kawan rahma ko jadi manghubungi rahma. Pado saaik itu kawan rahma maminta maaf dan maminta untuak manghapus postingan rahma kareno inyo maraso malu bana.


Waktu ado acara perpisahan sakolah ambo manelepon abang untuak maagiah tahu kalau hari tu akan pulang malam karano ambo adolah panitia perpisahan. Dek abang ko ndak amangkek-angkek talepon mako ambo telepon lah adiak ambo untuak manyampaian ka abang. Pas pulang betapa takajuiknyo katiko abang alah mamacik rotan di tangannyo. Abang ambo berang karano ambo pulang malam. Peraturan di rumah emang ndak buliah pulang labiah dari jam 10 malam. Tanpa sempat malinduangi diri melayang lah rotan ko tadi ka kaki ambo. Tantu ambo berang waktu itu karano ambo alah maagiah tau ka adiak ambo kalau pulang malam. Ambo ambiak lo lah sapu di dakek dapua tu dan ambo bae lo ka abang. Akhirnyo malam tu tajadi lah baku hantam antaro ambo jo abang. Sampai-sampai urang tuo kami tajago dan akhirnyo kami baduo kanai berang.


Ado duo pilihan proses persalinan yaitu proses persalinan normal jo proses persalinan sesar. Proses persalinan norlam adolah proses kelahiran nan tajadi sacaro alami, malalui jalan lahia nan normal. Di sisi lain, proses persalinan sesar adolah proses kelahiran nan dilakukan malalui operasi sesar, yaitu operasi bedah untuak mangaluaan bayi dari rahim ibu. Proses persalinan normal dianggap labiah alami dan manjadi pilihan nan labiah elok untuak ibu jo bayi. Proses persalinan normal bisa maningkekan kondisi fisik ibu sasudah malahiakan, sarato bisa pulo mampakuek otot-otot panggul ibu. Proses sesar mampunyoi kalabiahan nyo surang. Proses ko biasonyo dilakukan jikok tadapek kondisi medis nan mambutuahan intervensi pambedahan. Misalnyo sajo bayi nan gadang bana atau posisi bayi nan indak normal, nan dinilai bisa manimbulkan komplikasi bagi ibu jo bayi, dan maagiah keamanan pulo bagi ibu jo bayi nyo dek dipantau dek dokter. Kaduo proses tasabuik diateh harus melalui pertimbangan nan matang dan picayokanlah proses persalinan sanak ka dokter nan tapacayo..


Iza adolah seorang anak nan mandiri. Sejak umua 5 tahun Iza ditinggakan dek kaduo urang tuonyo. Samanjak itu Iza hanyo tingga jo neneknyo. Kini Iza alah beranjak dewasa dan neneknyo pun samakin tuo. Suatu hari, neneknyo mendadak sakik hingga harus dirawat di Rumah Sakik. Saat itu, Iza tambah maraso kesepian karano kini ndak ado sia-sia di rumah selain dirinyo. Beberapa minggu neneknyo di rawat di rumah sakik, neneknyo ndak bisa diselamatkan sahinggo kini Iza sabana surang ndak ado sia-sia. Aia matonyo taruih bacucuran di saat nenek tacinto tabujua di muko mato sambia mausap-usap wajah neneknyo nan alah ditutuik dek kain putiah. Pandangan Iza ndak lapeh dari neneknyo. Urang-urang nan pai malayat pun ikuik balinangan aia mato dek terharu menyaksikan perpisahan anataro nenek dan cucu semato wayang.


Dalam hiduik kegagalan adolah hal nan wajar tajadi. Tapi sabagai manusia, paralu untuak manyikapi kegagalan tasabuik manjadi pembelajaran sahinggo dapek manjadi labiah baik lagi. Barikuik caro-caro manyikapi kegagalan yaitu mansugestian ka diri surang bahwa indak ado nan namonyo gagal tapi hanyo alum barhasil jadi diparaluan usaho ekstra untuak mambueknyo barhasil. Lalu, dengan caro manarik nafas dan hembuskan perlahan artinyo manarimo adonyo usaho nan alum barhasil tapi suatu saat pasti akan berhasil. Salanjuiknyo caro manyikapi ateh kegagalan yaitu maangiah waktu untuak malakukan hal nan disuko sabagai refreshing sahinggo dapek manyiapkan stamina dan energi nan labiah gadang untuak manghadapi masalah nan ado.


Si Ruben Onsu adolah salah satu artis nan takuik bana jo ayam. Dek karano tu lah banyak kawan-kawan artis lainnyo nan suko mangarajoannyo. Pernah waktu itu nyo diagiah surprise pas ulang tahun dek kawan-kawannyo. Nyo baok lah saikua ayam ka rumahnyo. Ruponyo ayam ko panjgaja lo. Nyo kaja lah si Ruben ko. Takuik bana nyo pas dikaja tu. Sabananyo kok dikaja dek ayam tu caronyo mudah bana nyo. Pertamo jan panik, anggap se ayam tu labiah lamah daripado awak. Nan kaduo, kok nyo mangaja awak harus mangaja baliak. Kalau nampak dek nyo awak mangaja baliak pasti nyo akan takajuik dan takuik surang se ayam tu. Samudah itu.


Ambo nan biasonyo tau makan se maraso tanang kareno indak mancium langsuang baun mentahan masakan tu. Kareno jajok bana ambo mancium baun baluik, tapi makannyo lamak. Ambo ko suko jo baluik tapi pas ado mentahannyo sabalum di masak pas dilasa amis bana. Indak suko ambo baunnyo. Baun amis baluik dan ambo jajok jo baunnyo tapi manuruik ambo makan karipiak baluik atauik randang baluik ko lamak bana. Apolai kalau yang dibuaik kriuk, kalau nan indak kriuk ndak suko juo ambo do. Memang randang baluik tu juo nan manjadi makanan nan lamak bagi keluargo ambo dan urang banyak. Jadi indak ambo se yang mangecek an nyo lamak.


Jikok sanak ndak sempat manggosok toilet kosan tiok minggu karno sibuk kuliah atau karajo, awak ado tips untuak manjago kebersihan jamban kosan yang mudah tasumbek dan baun bia ndak kanai berang jo ibu kost. Yang pertamo jan lupo manyiram jamban katiko salasai di pakai. Siram yang banyak dan jan lupo cuci tangan pakai sabun. Kaduo jan meninggalkan sarok apopun di toilet tu, salasai mandi kalau ado sarok-sarok rambuik yang nyangkuik di lubang toilet tu, langsuang di buang. Katigo jan malatak-an barang-barang sembarangan, usahokan sanak punyo rak ketek untuak menata alat-alat mandi. Terakhir agiah pewangi yang bisa di gantuang di toilet sanak tu.


Ambo adolah seorang perawat nan batugas di salah satu Rumah Sakik Jiwa di Kota Makassar. Kebetulan hari ko jadwal piket ambo. Di ujuang lorong ambo caliak ado saorang ibu paruh baya nan sadang managih. Awalnyo ambo enggan untuak batanyo tapi akhirnyo ambo beranikan diri untuak mancari tahu apo nan tajadi jo ibuk tu. Katiko ambo tanyo dek a ternyato ibuk ko langsuang bacarito. Ibuk ko maraso sangaik manyasa dengan apo nan alah nyo pabuek ka anaknyo di maso lampau. Ibuk ko talampau berambisi supayo anaknyo manjadi saurang polisi. Nyo talampau mamasoan kehendaknyo dengan manyuruah anakanyo masuak sakolah kepolisian di saat nyo tau anaknyo nio bana jadi seorang penulis. Kesimpulan dari carito ibuk tu, nyo maraso sabagai penyebab anaknyo gilo saroman kini karano alah mambuek anaknyo hiduik tertekan dengan pilihannyo surang.


Jikok kalabiahan prosuksi aia ludah nan tajadi taruih manaruih maski indak sadang mangonsumsi makanan asam ataupun padeh dan indak sadang mual, bisa jadi hal ko manandokan adonyo kondisi radang tanggorokan, radang amandel, dan sinutsitis, infeksi rongga muluik, alergi, refluks asam lambuang, gigi balubang, efek sampiang ubek-ubek an bantuak antikonvulsan dan ubek pananang, gangguan utak dan sarag bantuak troke, panyakik parkinson, ALS, dan cerebral palsy. Pananaganan hipersalivasi paralu disasuaikan jo faktor panyebabnyo. Jikok mangalami pangingkek an prosuksi aia ludah tanpa sabab na jaleh, eloknyo parikso ka dokter. Satalah malakukan pamariksaan dan mangatahui panyababnyo, dokter baru dapek manantukan pangobatan nan sasuai. Aia ludah mampunyoi banyak fungsi bagi kasehatan gigi dan muluik sarato pancernaan.


Ambo urang nan indak bisa mangantrol kantuik. Kadang kantuik di muko urang ramo atau sabuah acara indak bisa tailak an. Tapi, kalau manahan kantuik talalu lamo mambuek paruik sakik dan indak nyaman. Ambo pernah nio kantuik bana di ruangan kelas nan lumayan ketek dan wakatu itu sadang ujian. Ruangan tanang karano urang nan di dalam ruangan fokus sadang mangarajoan ujian. Pangawas pun sadang sibuk mangamati dan mangawasi mahasiswa nan sadang ujian. Pas bana waktu itu paruik sakik karano alun BAB paginyo. Kalaupun nio pai buang aia rasonyo akan mambuang waktau ambo mangarjoan ujian. Akhirnyo ambo mangaluan saketek-saketek gas nan ado di paruik. Untuangnyo indak babunyi tapi sayangnyo baunnyo manyaba ka satu ruangan kelas.


Mabuak perjalanan marupokan kondisi katiko utak indak dapek memahami sinyal gerakan yang dikirim dek mato, talingo, dan badan saat seseorang di perjalanan. Kondisi ko mambuek penderitanyo mangalami kapalo paniang, mual hinggo muntah di dalam kendaraan yang manggarik atau bajalan. Mabuak perjalanan umum dialami dek urang yang melakukan perjalanan manggunoan oto, bus, kereta api, kapal laut, atau pesawat. Manuruik penelitian di babarapo negara, setidaknyo 46% responden pernah mangalami mabuak perjalanan, tarutamo katiko berkendara manggunoan oto. Meski indak babahayo, mabuak perjalanan bisa maambek aktivitas dan mambuek perjalanan manjadi indak menyenangkan. Dek sabab itu, kondisi iko harus ditangani agar indak mengalami baliak mabuak dalam perjalanan.


Apak ambo suko bana jo binatang. Dek sangkiang suko jo binatang apak ambo tu acok mamaliharo binatang di rumah. Bahkan nyo ndak hanyo sekedar suko tapi labiah ka mamuliakan binatang sahinggo bianatang paliharoan nyo nan ado di rumah sadonyo di agiah kandang dan dirawat dengan sapanuah hati. Beberapa binatang nan pernah di paliharo dek apak ambo adolah buruang, ayam, ikan, dan kuciang. Pernah suatu katiko ambo di suruah dek apak untuak ma agiah makan buruang nan ado dalam kandang. Jadi pas ambo mamasuak an tangan ka dalam kandang tibo-tibo ado buruang nan tabang ka ateh tangan ambo. Betapa takajuiknyo ambo nyo baek tacirik di ateh tangan ambo tadi. Spontan ambo langsuang mamakiak dek kajijok an sampai-sampai makanan buruang nan ka ambo isian ka kandang tu taserak. Lah kanai berang lo ambo dek apak saat itu.


Pulang karajo bukannyo sanang malah jadi nio berang dek tajabak macet di jalan. Roni biasonyo naiak kendaraan umum untuak pai pulang tampek karajo. Tapi karano satalah karajo inyo nio langsuang pai main jo pacaranyo, jadinyo inyo baok oto ka tampek karajo. Roni alah janji jam 7 manjapuik pacarnyo ka tampek karajo pacarnyo. Dari pulang karajo jam 5 inyo alah kalua kantuanyo dan jalan manuju kantua pacarnyo. Inyo tau akan macet beko di jalan, tapi ndak sampai samcet iko. Alah ciek satangah jam inyo di jalan dan alun sampai ka kantua pacarnyo. Inyo jadi mudah berang kalau manunggu. Salamo di oto inyo maumpek-umpek urang lain nan mambaok oto. Inyo pun alah mambunyi-bunyian klakson, tapi tatap ndak ado pangaruahnyo ka macet.


disatu komplek perumahan,ado seorang satpam nan santai dan lalai atas karojonyo yang untuk menjago keamanan pado suatu bangunan.pado suatu hari,majikan ka pai basamo,tapi sebelum pai majikan manitip rumah nyo ka satpam untuk jago rumahnyo,setelah majikan pai satpam tu inyo langsung lalok sambia mandoangen musik,satpam tu dak tau kalau rumah nan nyo jago sedang di intai dek maling,bara lamo sudah tu,satpam takolok nyenyak,dan pas itu lo maling masuk ka rumah tu dan mamulai aksinyo dengan maambik barang-barang berharga milik majikannyo,dak bara lamo maling lah siap dan nyo pai maninggaen rumah tu.sasudah bara jam kemudian majikan pun tibo,dan satpam mandonga oto majikan dan langsung tabangun.setelah majikan masuk ka rumah,majikan takojuik isi rumahnyo lah berantakan dan perhiasannyo lah ilang,majikan berang ka satpam dan satpam di pecat.


Saat sadang mandaki gunung Andi dan kawan-kawan dikajuikkan jo rombongan lebah nan tibo-tibo sajo mandakekinyo.  puluhan lebah tasabuik manyerang Andi dan kawan-kawannyo sahinggo ado babarapo lebah nan hinggap di tubuh mereka.  Andi nan kawan-kawannyo terus barlari untuak manghindari sangatan dari lebah tasabuik.  mereka bagitu ketakutan karano  rombongan lebah itu tetap sajo mangejarnyo.  mereka barteriak dan manggerakkan tangannyo guno mangusir lebah nan mandakeki mereka.  salain itu jugo mereka  melawan lebah-lebah tasabuik jo baokan nan sadang mereka pegang jo harapan lebaran tasabuik akan maraso terganggu dan pai.  namun indak sasuai jo ekspektasi lebah tasabuik tetap sajo mangejar mereka sampai mereka mamutuskan untuak masuak ka dalam sungai nan indak jauah dari lokasi mereka saat itu.


Toilet marupokan salah satu ruangan yang rawan manjadi sarang kuman, apalagi bilo basifat umum dan jarang dibarasiahan. Meski nampak barasiah, toilet umum masih manyimpan kuman tersebunyi karano digunoan dek banyak urang. Toilet yang kumuah bisa manjadi sarana panyebaran penyakik menular. Tapi indak perlu terlalu khawatir. Hanyo duduak di kursi toilet indak akan mambuek kito langsuang sakik, kecuali kalau kito sedang kanai luko tabuka. Namun, babarapo penyakik, seperti hepatitis A, dapek menular dengan sangat mudah, bahkan melalui pegangan pintu. Karano itu, cucilah tangan yang barasiah atau gunoan cairan pambarasiah tangan satiok kali manggunoan kamar mandi. Kalau harus manggunoan fasilitas umum, sebainyo piliahlah kamar mandi yang barasiah.


Ambo sangaiklah sanang dikaranokan baru sajo luluih ujian nan cukuik sulik, yaitu ujian untuak malanjuikkan sakolah ka janjang nan labiah tinggi. Sasudah bakarajo kareh salamo babulan-bulan, akhirnyo ambo berhasil mancapai tujuan ambo. Ambo maraso sangaik lega dan terharu katiko mandanga kaba kalau ambo lulus ujian tasabuik. Iko adolah momen nan paliang baharago dalam iduik ambo karano ambo alah banyak marasoan kasusahan dan rintangan salamo proses baraja. Ambo maraso sangaik basyukur ateh keberhasilan ko dan akan taruih samangaik untuak mancapai tujuan-tujuan ambo dimaso nan akan datang. Luluih ujian adolah suatu prestasi nan sangaik baharago bagi ambo, dan ambo akan taruih bajuang untuak baraja dan bakambang.


Katiko H-1 hari rayo idul fitri, ambo sakaluarga dari padang pai bakunjuang untuak pertamo kalinyo ka Jambi tampek kakak papa. Taingek bana saat itu ambo masih duduak di kelas  SD. Betapa sanangnyo katiko saat itu. Perjalanan ka Jambi tu adolah perjalanan pertamo kami nan paliang jauah dan perjalanan pertamo kami ka lua provinsi manggunoan oto. Biasonyo kami cuma pai ka kampuang papa di Pasaman Barat, Aia Bangih dan sampai dalam waktu 6 jam perjalanan. Katiko ka Jambi kami manampuah perjalanan salamo 12 jam. Katiko melewati gerbang selamat datang di provinsi Jambi langsuang suasananyo barubah. Rumah-rumah nan sabalumnyo atoknyo bagonjong kini alah barubah jo atok saroman 2 angso. Sanang bana rasonyo katiko mancaliak budaya baru.


Siang ko ambo mandapek laporan dari seorang padusi nan didampingi jo apaknyo. Nyo malaporan basonyo beberapo hari ko nyo maraso di ikuik an dek urang asiang nan ndak di kenal, sahinggo mambuek nyo ndak nyaman, takuik, terancam, dan maraso diteror. Kasus ko sabananyo acok bana tajadi akhir-akhir ko. Oleh karano tu, ambo nio maagiah tau caro-caro nan bisa kalian lakukan supayo kalian maraso labiah tanang kalau maraso ado seseorang mancurigakan sadang maikuik an kalian. Caronyo sabananyo sederhana. Hindari pai-pai ndak bakawan. Kalau pun ndak bakawan jan pai ka tampek-tampek nan langang sahinggo nyo akan bapikia duo kali katiko akan mancilakoan kalian. Kaduo, hafalan ciri-ciri urang nan acok maikuik an kalian sahinggo kalau kalian ka mambuek laporan mode ko kami pun akan labiah mudah mamprosesnyo.


Bagi seurang perawat atau bidan mangenali gejala nan diberikan oleh pasiennyo tahadok apo nan sadang inyo lakuan adolah hal nan penting. Contohnyo saja takah urang nan ketakutan tahadok tindakannyo dalam manyuntik. Barikuik ciri-ciri urang nan sadang takut disuntik. Partamo,  inyo manghindari tatapannyo dari jarum nan sadang dipegang karano mereka indak ingin mambayangkan jarum tasabuik ditusukkan ka badannyo. Kaduo,  bagi urang nan takut disuntik biasonyo mereka akan lebih gemetar dan manghindari tatapannyo ka tampek nan akan disuntikkan. Katigo,  pandangannyo indak fokus ka ciek arah sahinggo inyo ingin manyibukkan pikirannyo ka hal lain agar inyo indak marasokan suntikan tasabuik di tubuhnyo.


Gampo bumi tantunyo marupokan bancano alam nan sangaik manakuikkan bagi kabanyakan urang. Namun, sabananyo kito indak paralu takuik jikok tajadi gampo bumi. Kito hanyo paralu malakukan hal-hal sabagai barikuik. Partamo, lindungilah kapalo kalian dengan manggunokan banta atau helm. Satalah itu tagaklah di bawah pintu. Kaduo, carilah tampek untuak balinduang. Kalau kalian indak sempat kalua ruangan, balinduang di bawah meja. Katigo, jan tagak di dakek pohon, tiang, sumber listrik, atau bangunan nan mungkin rubuah. Kaampek, ikutilah parintah evakuasi dari patugas atau panjago nan batangguang jawab. Terakhir, jikok kalian barado di lantai ateh suatu bangunan, turunlah manggunokan tangga darurat, jan turun manggunokan lift atau eskalator.


katiko sadang barada di keramaian kadang ado urang nan mangalami serangan panik dan inyo maraso sangek lemas. Barikuik penanganan partamo katiko mangalami Panic Attack. Partamo,  manghindari keramaian sahinggo dapek barnafas jo leluasa dan mamiliki suasana nan tenang. Kaduo,  barpikir positif bahwa di tampek iko  bukan marupokan tampek nan mangancam diri kita dan seharuihnyo kita maraso lebih tenang dan aman  sambil manghambuihkan nafas jo tenang lalu mangeluarkannyo kambali sahinggo pernafasan dapek taatur. Katigo,  manghirup aroma manenangkan  sahinggo rasa gelisah dan panik balabiahan itu dapek barkurang dan energi dapek kambali sacaro perlahan. Keempat, Mencari tampek untuak barsandar dan mangistirahatkan diri  agar energi dapek pulih kambali sahinggo dapek melanjutkan aktivitas takah biaso.


Raso jajok jo makanan nan kumuah itu alah saharusnyo. Dimano tadapek kasadaran diri pado diri awak basonyo makanan nan kumuah ko dapek mandatangkan panyakik. Namun sajatinyo raso jajok ko jikok ndak sairiang jo kalakuan awak samo jo indak paguno. Jikok iyo ado kasadaran parihal panyakik nan timbua dek makanan kumuah ko alah sapatuiknyo awak mahindari makanan nan kumuah ko. Antah kok jo caro ndak mambali sambarang makanan dilua atau kok jo mamparatian apo nan awak masak jo apo nan awak makan. Nan pantiang adoh pagarakan dari diri awak untuak mahindari makanan nan kumuah tadi ko untuak kabaikan diri surang maupun untuk kabaikan kaluarga awak kasadonyo.


Ado salah seorrang nan bapangaruah di instagram mambuek ambo jadi suko manabuang. Caro ambo manabuang kini babeda jo wakatu ambo ketek dulu. Waktu ketek dulu ambo manabuang hanyo di ciek celengan se. Sadonyo jadi satu. Kini ambo maniru metode manabuang dari Fitria Rasyidi nan mambagi tabuangan ka beberapa tampek. Contohnyo kini ambo punyo 5 tabungan nan babeda-beda. Tabungan pertamo untuak bali rumah. Tabuangan kaduo untuak bali kendaraan. Tabungan katigo untuak pendidikan anak, Tabuangan ka ampek untuak naiak haji jo keluarga, dan terakhir tabungan untuak basadakah atau mambangun masajik untuak umat muslim.  Alhamdulillah kini sadonyo alah tercapai kecuali nan terakhir. Mudah-mudahan sesegera mungkin tacapai. Amiiin,


Caro mangatasi autophobia. Partamo identifikasi panyebab katakuik an dunsanak akan kesendirian. Jaan biakan raso takuik mangandalikan dunsanak atau mangandalikan hiduik dunsanak. Kaduo, Jaan biakan raso takuik manghalangi pikiran dan parasaan dunsanak. Katigo, bakarajo di rumah surang, sacaro taruih manaruih manvisualkan katakuik an dunsanak katiko surang. Visualisasi mambantu dunsanak maraso labiah pacayo diri tantang diri surang katiko manghadapi raso takuik dalam kahidupan nyato. Kaampek, panarimoan; balajarlah untuak manarimo raso takuik surang. Dan nan tarakhir, paparan batahap tahadap situasi nan manyebabkan katakuik an dunsanak; hadapi katakuik an dunsanak sacaro batahap maningkek an katerpapan batahap pado kasandirian. Metode pamaparan batahap ko mambutuahkan waktu, tapi pado akhirnyo dunsanak sacaro otomatis dan alami.


Ambo raso ayah ko punyo hoki nan tinggi kalau ikuik undian-undian macam ko. Lah takajuik se urang sarumah katiko tibo-tibo ayah pulang mambaok honda baru buka karateh. Ternyato ayah diam-diam ikuik undian dengan hadiah honda. Iko bukan pertamo kalinyo ayah mamanangkan undian. Dulu sabalumnyo pernah lo ayah tibo-tibo baok kulkas, dispenser, kompor, dan masih banyak hadiah lainnyo. Mungkin ayah ko punyo ilmu lo untuak mandapek an hadiah ko kayaknyo. Tapi herannyo kabaruntuangan ayah ko ndak ado nan manurun ka anak-anaknyo. Mungkin butuah baraja lo kayaknyo. Mudah-mudahan ayah nio mambagi ilmunyo ka ambo bia bisa lo acok manang katiko ikuik-ikuik undian.


Mabuk perjalanan mamang bukan salah satu panyakik nan sarius sahinggo diperlukan pengobatan nan bagitu intensif karano hal iko hanyo tajadi katiko manaiki kendaraan tatantu . Namun katiko manderita mabuk perjalanan hal iko sangek manjengkelkan karano indak dapek manikmati perjalanan sarato mambuat energi iko habis untuak kegiatan salanjuiknyo.  mako dari itu diperlukan barbagai pencegah mabuk takah mangkonsumsi obat untuak mabuk perjalanan nan mana obat Itu akan mambuat penggunonyo maraso kantuk sahinggo inyo dapek tidur di kendaraan tasabuik.Namun katiko ingin malakukan perjalanan nan sangek panjang dianjurkan untuak ka dokter bia dapek diberikan  obat atau tips tatantu  bia indak mabuk kendaraan.  salain itu jugo katiko alah malakukan perjalanan panjang mako dianjurkan untuak malakukan pemeriksaan kapado dokter untuak mamastikan kondisi tubuh.


Bully adolah parilaku nan acok tajadi di Indonesia. Bahkan karano banyaknyo kasus bully nan ado di negara kito, parilaku iko sampai dibuekkan film. Film batema bully partamo adolah film nan bajudul sajen. Film iko mancaritokan tantang ambisi seseorang untuak manghantikan tradisi bullying di sakolahnyo. Namun, pado akhirnyo inyo gagal dan justru malah manjadi korban bully salanjuiknyo nan barujuang kamatian. Film batema bullying nan kaduo adolah film nan bajudul sunyi. Film iko mancaritokan tantang seorang murid baru nan manjadi korban bully sahinggo inyo maningga. Film terakhir nan batema bully adolah series nan bajudul kenapa gue. Series iko mancaritokan tantang aksi baleh dandam urang tadakek dari korban bully di suatu kampus.


Maungguakan pitih sacaro rutin di celengan dapek manimbulan kebiasaan nan elok untuak masa depan. Pitih nan alah ditabung pun diharapkan dapek mambaok kemudahan untuak mambali barang atau keperluan. Manabung pitih di celengan babahan plastic atau bahan batuang banyak dikarojoan dek masyarakat awak. Padahal faktanyo manyimpan pitih karateh untuak diwaktu nan lamo didalam celengan babahan itu dapek mambuek pitih rusak sahinggo mangganggu atau mengurangi nilai pitih. Untuak menyimpan pitih di celengan disarankan bukan untuak jangko waktu nan sangek lamo. Mangumpuaan pitih dicelengan dibahan iko disarankan satahun paliang lamo bia pitih indak barisiko tamakan dek rayap. Jadi, mulailah untuak manabung dan jan takuik untuak manabung di celengan.


Mungkin dek kareno farhan alah gadang dan acok juo liwaik di beranda inyo hal-hal nan dewasa. Farhan ko kepo juo jo link nan diaagiah kawan inyo. Jadi farhan ko diam-diam mancaliak dengan langkah caro mambukak nyo yang diagiah kawannyo. Kecek kawanyo patamo tutuik dulu sadoalah pintu jo jendela, pakai headshet, siap tu bukan link pakai vpn, dan indak maadok ka pintu. Tibonyo farhan ko lupo kalau ado abang nyo di dalam kamar tu sedang di toilet kamar. Tacigok lah inyo dek abangnyo, malu bana farhan kareno tacigok sedang manonton video nan indak saharusnyo kareno diateh 18 tahun saharusnyo kecek urang di video tu.


Kalau ado urang nan sadang baralek di lingkungan tampek ambo tingga pasti ado tetangga ambo nan iri dangki busuak hati baulek-ulek berang-bearng tanpa sebab. Sadang lamak-lamak urang tenda sadang bakarajo pasti marasai kanai pacaruik an. Nyo kecek an manggaduah panglihatannyo lah, mambuek talingo nyo pakak lah, dan lain-lain. Tapi kami tetangga alah tau kalau nyo emang agak kanai stek. Nyo dikenal di lingkungan tampek tingga kami sabagai urang nan depresi karano ditingga dek pacar nyo sawaktu mudo. Makonyo katiko ado urang nan baralek atau mancaliak tetangga nan nampak bahagia jo pasangan pasti panyakiknyo kambuah. Jadi kami tetangga alah paham se. Paliang kami se nan maagiah pengertian ka urang-urang baru nan main kasiko.


Jikok awak pernah mangalami trauma waktu masih ketek, kemungkinan awak sadang atau pernah mangalami gangguan stress pasca trauma (PTSD) di kamudian hari. PTSD adolah gangguan cameh nan mambuek penderitanyo taingek jo kajadian nan traumatis. Gejala urang nan takanai PTSD antaro lain, penderita acok taingek jo jo kajadian nan mabuek trauma. Gejalo salanjuiknyo adolah kacondongan untuak mangelak, bisa dalam bantuk mahindari tampek, aktivitas, atau urang nan bakaitan jo kajadian traumatis. Salanjuiknyo yaitu pamikiran dan parasoan negatif. Panderita PTSD suko manyalahan diri surang atau urang lain dan hilang minat ka aktivitas nan inyo sukoi. Nan tarakhir gejalonyo adolah adonyo parubahan perilaku dan emosi, urang nan kanai PTSD biasonyo acok takuik atau mudah marah. Perilaku ko bisa mambahayoan diri nyo ayau urang lain.


Ado babarapo panyebab kacamehan sosial nan biasonyo bapangaruh ka damam pangguang nan balabiahan. Diantaronyo raso indak pacayo diri, kurang istirahat, faktor katurunan, manyangka raso cameh, indak makan, mailak interaksi sosial, talalu banyak mangonsumsi kafein, talalu banyak maliek sosial media, talalu banyak mambaco barita buruak, raso basalah atau malu tahadap sasuatu, traumau di kajadian maso lalu, tamasuak parunduangan. Tarutamo dalam konsisi pandemi nan babarapo nan lalu, media sosial dapek manjadi salah satu pamicu kacamehan sosial, karano akcandaruangan parasaan cameh, jo takuik nan timbua akibat mambaco informasi yang indak batuah. Salah satu nyo bantuak hoaks. Samakin banyak manggunoan media sosial, samakin maningkek raso cameh dalam diri.


Kadang ambo suko heran mancaliak isi Youtube kini. Masa nan manjadi trending di Youtube kontennyo tentang prank. Antah itu prank pacar, prank kawan, bahkan prank urang tuo. Dek gara-gara iko lah makin kasiko urang balomba-lomba untuak buek prank di Youtube. Manuruik ambo, alah seharusnyo awak baperan untuak mambuek konten-konten nan 'badagiang' agar trending di Youtube, sahinggo urang-urang bisa balomba-lomba untuak mambuek konten nan labiah bamanfaat daripado hanyo konten prak-prank nan ndak jaleh saroman tu. Kok ndak awak sia lo nan ka mamulai. Dengan caro ko ambo harap generasi mudo labiah kreatif dalam mambuek konten-konten nan bisa maagiah manfaat bagi urang lain.


James dan kawannyo pai liburan ka Pasisia Selatan. Saat itu, mereka mangemudi ka arah jalan nan salah. Padahal inyo mangiro itu adolah jalan pintas. Tanyato itu adolah jalan nan salah sampai mereka tasasek indak tau jalan baliak. Saat manyadari mereka tasasek di tampek nan langang mereka mamutuihan untuak manginap didalam oto. Namun satalah samalaman, oto nan inyo tumpangi rusak dek aia hujan nan dareh bana dan mambuek mesin oto manjadi rusak. Tasasek di tampek nan sulik jo aia dan makanan mambuek mereka haruih kalua untuak mancari makan. Tapi kejadian indak diduga pun tajadi, katiko James indak sangajo mamijak lubang dalam nan tatuik jo daun-daun sahinggo otomatis inyo masuak kadalam lubang tu. Hujan labek pun mangguyur daerah tu, James nan posisinyo alum diketahui dek kawannyo pun hanya manunggu bantuan. Pengalaman buruak ko sampai kapan pun indak talupoan samo laki-laki tu.


Pangalaman ko manjajok an bana bagi ambo. Katiko di jalan nio pulang ka kos, liwaik ambo dijalan nan biasonyo memang rami tampek anak-anak. Sakali iko malah banyak bujang-bujang tangguang, kareno alah tuo sabananyo cuman masiah bujang. Urang-urang mambuek gombalan katiko ambo liwaik nan mambuek ambo jajok kareno digaduah dek laki-laki iduang belang tu. Sabana indak baadab mamparlakuan padusi sahinggo inyo indak maraso nyaman. Pangalaman ambo ko jajok bana kareno urang nan manggoda tu kumuah bana. Saran dan ajakan nan bisa diaagiah pado saaik tajadi hal bantuak ambo. Pai lah kalian sacapek mungkin dari situ dan jan dihiraukan urang yang manggaduah awak.


Manuruik penelitian nan alah diuji sabalumnyo, ciri-ciri urang nan sadang batudo kini dapek dikenali dengan babagai caro. Caro sederhano untuak mangenalinyo yaitu dengan mancaliak reaksi mato, bagi urang nan sadang baduto candarung manghindari kontak mato dengan urang nan sadang mananyoinyo. Lalu disertai dengan reaksi bibir nan dimonyongkan. Salanjuiknyo yaitu manggaruak-garuak hidung katiko diraso reaksinyo kini agak mancurigakan. Bagi sasaurang nan sadang baduto gadang biasonyo katiko ado urang nan manyingguang terkait hal nan inyo tutupi tasabuik mako kondisi wajahnyo bisa tibo-tibo pucek dengan ekspresi panik atau takuik. Tando-tando lain yaitu tubuh bakaringek karano reaksi berlebihan nan alah inyo lakukan sabalumnyo. Ikolah saketek penjelasan untuak mangenali reaksi urang nan sadang baduto.


Katiko sadang barbicaro jo urang lain penting untuak manjago kenyamanan kaduo belah pihak bia pembicaroan nan dilakukan dapek manghasilkan kesimpulan nan baik.  namun, indak jarang sasaurang nan sadang barbicaro mangeluarkan cipratan air ludahnyo sahinggo mangenai urang nan barada di dakeknyo. Etika dalam barbicaro jugo haruih diparatien apolai pembicaro jo urang nan indak terlalu akrab.  jangan sampai katiko sadang barbicaro malah mangeluarkan cipratan air ludah nan dapek mangganggu kenyamanan dalam barkomunikasi tasabuik.  jo mamberikan jarak katiko barbicaro adolah tindakan nan benar karano dapek manghindari kajadian takah terkena cipratan air ludah maupun terciumnyo bau muluik.  mako dari itu marilah kito mamparatien jarak katiko barbicaro jo sasaurang bia kajadian takah air ludah katiko  saling barkomunikasi indak tajadi.


Alah mah. Cukuik sakali ko se ambo ka rumah so Rina. Ndak takao ambo mancaliak rumahnyo nan panuah jo anai anai. Naiak isi paruik ko rasonyo. Manuruik pandapek ambo kok ndak takao mambarasiahan rumah mako pakai se jaso pambantu lai. Bia bantuak rumah ndak basilemak peak se. Apo lai sangkiang ndak pernah ba abehan lah bantuak gudang se rumah tu. Abu lah satiok suduik, saranggo lah basarang di tampek-tampek nan tasuruak. Sakali-sakali urang datang nyo mancogok sahinggo jajok tamu datang ka rumah wak. Ndak ba a bagai barugi saketek asal rumah wak barasiah. Kok ndak nio barugi mako karajoan lah surang.


bahutang untuak mamanuhi babagai kaparluan nan indak talalu pantiang akan sangek manganggu kauangan pribadi dan keluarga. Sabab, jo bautang, awak diwajibkan untuak mambayia baban pokok satiok bulan ditambah bungo. alun lai, bilo waka bautang untuak mambali dan mambayia hal-ha nan sabananyo indak awak butuahkan, atau sariang disabuik "lapa mata". Sudah utang manumpuak, banyak barang indak tapakai, pulo. Pado akhirnyo, awak hanyo mambuang-buang piti untuak tujuan nan indak jaleh. Masalah kesehatan bantuak depresi, stres, dan takanan psikologi pun bisa muncua karano baban utang nan manumpuak. Hal di ateh tantu sajo dihindari dan indak nio dirasokan dek banyak urang. oleh sabab itu, awak paralu kalua dari kabiasaan bautang nan kini ko alah manjadi kabiasaan.


Satiok urang muslim memang dikecek an harus bataubat katiko malakuan doso. Kareno bak itu banyak cobaan, dari awak pasti banyak malakuan maksiat. Katiko malakuan itu sabananyo awak sadar dan takuik kanai murko Allah atas doso yang awak pabuek. Untuak itu adonyo sholat taubat, yang manjadi sholat tampek urang yang basungguah-sungguah indak akan maulangi kasalahan yang samo. Rasulullah juo maajak umaik muslim untuak salalu mamohon ampun kapado Allah, salah satunyo malaksanoan sholat Taubat. Untuak itu, marilah lakuan sholat taubat dan basungguah-sungguah indak akan maulang kasalahan yang samo. Dengan niek awak dan usaho awak, mangko Allah akan manarimo taubat awak yang basungguah-sungguah.


Kini ko hari libur. jadi saroman biaso kalau hari libur ko pasti di suruah dek papa ambo untuak bagotong-royong di rumah. Mulai dari mambarasiahan ruang tamu, ruang nonton, dapua, dan biliak masiang-masiang. Nan mambuek ambo takajuik adolah sadang lamak-lamak mambarasiah kamar ndak sangajo ambo basuo kotak hitam nan alah usang. Ambo kiro kok kotak apo. Ternyato pas ambo buka isinyo kalereang-kalereang nan warnanyo rancak-rancak. Alun ado nan bocet-bocet kelereangnyo. Katiko ambo tanyo ruponyo kalereang-kalereang tu punyo apak ambo pas masih mudo dulu. Pas lo saat itu sadang musim main kalereang. Sanang bana hati. Pokoknyo saraso manamuan harto karun ambo saat itu.


Undian nan didapek dek Nita katiko inyo manjadi peserta senam jo ibuk-ibuk iko mambuek inyo ketagihan untuak mancubo undian nan diadoan sacaro online. Nita maisi formulir pendaftaran nan alah disadioan dek panitia acara. Undian nan Nita ikuikan kini yaitu salah satu sesi nan ditawari ka peserta bia manambah samangek dalam berpartisipasi dalam acaranyo. Undian kini mampunyoi banyak pasaing yaitu sekitar 200 urang. Nan baruntuang untuak mandapekan undian alat elektronik takah kulkas, kipeh, setrika iko hanyo untuak 5 urang. Undian ko diumumkan malalui sesi nan alah dibagi dek panitia langsuang di live zoom meetings. Sahinggo peserta haruih hadir salamo acara berlangsung.


Sabagai saorang pambaok acara tantu apo nan awak sampaikan itu haruslah jaleh dan manariak. Kareno fokus awak adolah mambaok panonton tu untuak fokus ka acara dan manikmati acaranyo. Kabanyakan  urang labiah fokus katiko ado panampilan se, tapi satiok ado yang bapidato atau pambaok acaro mangecek indak dipadulian dek urang-urang. Contohnyo ambo dulu ambo urang yang takuik bana diateh pangguang. Bantuak urang damam pangguang, pokoknyo cameh dan takuik bana. Samanjak ambo baraja caro manguasoi pangguang dan baraja manariak perhatian panonton. Sekarang ambo alah bisa manjadi pambaok acaro yang hebaik. Mangko dari itu, untuak awak nan damam pangguang. Marilah baraja caro manguasoi pangguang dan jan tapuruak kadalam katakuik an taruih.


Mayang manyesal bana kareno alah bautang gadang, kareno dari hal itu kini alah mambueknyo malu. Mayang malu bana kareno alah bautang gadang jo salah satu Bank. Padohal dulu lai baniek untuak mambayia capek dan baangsua tapi apo nan tajadi bakato lain. Usaho mayang alun bakembang lai, tapi inyo alah bausaho kareno itu maminjam pitih di bank jadinyo. Baa ka indak malu datang urang bank tu ka rumah dan urang rumah sadoalahnyo keluarfo jadi tau. Awalnyo urang bank tu dikecek an jo urang rumah sebagai patugas bank palsu. Kareno marak juo baritanyo di tv, ciri-ciri patugas bank palsu tu. Inyo mangaku sabagai pihak resmi tapi indak ado surek dan identitasnyo, inyo memanipulasi psikologi korban, siap tu manawarkan sesuatu sacaro marayu dan maminta data pribadi.